Ipak imamo i dobre vesti: Nekome povišica, a nekoga čeka radno mesto! - 24sedam Ipak imamo i dobre vesti: Nekome povišica, a nekoga čeka radno mesto! - 24sedam\nPoskupljenja su neminovna, ali oko 2,2 miliona građana imaće već od ovog meseca uvećana primanja\nIako su nas već od 1. januara dočekala poskupljenja, što komunalija, poput struje i vode, što poreza na imovinu ili TV pretplate, ima i dobrih vesti koje će obradovati više od 2,2 miliona građana Srbije.\nTako će nešto manje od 1,7 miliona penzionera sačekati januarski ček za penziju uvećan za 5,9 odsto. Rast primanja nastarijih sugrađana je ozakonjen i u skladu je sa tzv. švajcarskom formulom, prema kojoj će mesečni iznos penzija biti veći za 800 do 8.000 dinara, u zavisnosti od dasadašnjih iznosa.\nMedicinarima odmah pet odsto\nProsečna penzija će prema istoj formuli biti uvećana za oko 1.600 dinara i iznosiće 29.407 dinara mesečno. Sugrađani čije penzije iznose 50.000 dinara, moći će da računaju na povišicu od oko 3.000 dinara, pa će tako u 2021. godine dobijati skoro 53.000 dinara.\nS druge strane i zaposlenima u javnom sektoru sledi povišica zarada, s tim da će prvo od ovog meseca medicinskim radnicima plata biti uvećana za pet odsto. Ostali zaposleni u javnom sektoru dobiće najpre povećanje plate od 3,5 odsto, a u aprilu i za dodatnih 1,5 odsto.\nPenzionerima zarade veće za 5,9 odsto; Tanjug/Strahinja Aćimović\nPrema ovoj računici, lekari opšte prakse čija mesečna primanja u proseku iznose oko 70.000 dinara, od janura će dobijati 73.500 dinara. Plate učitelja će nakon druge povišice od aprila iznositi oko 48.300 dinara umesto sadašnjih 46.000 dinara. Mesečna zarada nastavnika s fakultetskom diplomom biće povećana sa sadašnjih 59.000 na oko 61.950 dinara.\nPovišicu će sada od ovog meseca dobiti i pripadnici Vojske, s tim da će oni u aprilu dobiti i dodatno povećanje od 10 odsto, koje neće biti linearno. Kako je ranije najavljeno, najveće povećanje imaće vojnici po ugovoru – razvodnici, desetari, mladi vodnici, pa podoficiri, a najmanje uvećanje imaće oficiri.\nNeoporezivi deo zarade se povećava\nTakođe, i mesečna minimalna zarada za oko 350.000 radnika u Srbiji, koliko ih dobija minimalac, biće uvećana i iznosiće 32.126 dinara. Naime, odlučeno je da minimalna cena rada, bez poreza i doprinosa za obavezno socijalno osiguranje, za period januar – decembar 2021. godine iznosi 183,93 dinara (neto), po radnom času.\nPovećava se i minimalac; Foto: 24sedam/Katarina Mihajlović\nDobra vest je i to što se neoporezivi iznos mesečne zarade sa 16.300 povećava na 18.300 dinara. Time se, kako je obrazloženo, obezbeđuje smanjenje fiskalnog opterećenja prihoda koje građani ostvare po osnovu rada.\nU cilju podsticanja zapošljavanja, izmenama Zakona o porezu na dohodak građana takođe je predviđeno produženje važenja olakšica za zapošljavanje novih radnika do kraja 2021. godine. Te olakšice se odnose na pravo na povraćaj dela plaćenog poreza po osnovu zarade novozaposlenog radnika od 65 do 75 odsto, u zavisnosti od broja novozaposlenih.\nS obzirom na to i da je konačno, posle sedam godina, ukinuta zabrana zapošljavanja u javnom sektoru, ove godine pojedini građani dobiće posao u državnoj službi.\nTako će ubuduće korisnici javnih sredstava sami donositi odluke o zapošljavanju, shodno potrebama i u zavisnosti od novca kojim raspolažu, uz određeno ograničenje. To ograničenje se odnosi na zapošljavanje do 70 odsto od broja zaposlenih koji su napustili to preduzeće tokom prethodne godine.\nUkoliko je, na primer, 10 zaposlenih napustilo jednu ustanovu tokom prethodne godine, maksimalan broj ljudi koji može biti zaposlen je sedam. Fleksibilni sistem zapošljavanja u javnom sektoru utvrđen je izmenama Zakona o budžtskom sistemu, a važiće do 31. decembra 2023. godine.\nIde kao strela, uvek pravo i brzo: On je najstariji poštar u Beogradu, a peške raznosi pošiljke na čak 80 adresa\nRaspuštena skupština u Prištini: Vjosa Osmani raspisala vanredne parlamentarne izbore za 14. februar\n#javni sektor #penzioneri #posao #povišica #radno mesto


Emmezeta prekrivač Hope 160x220cm, žuti cena, cene Srbija, prodaja Beograd Novi Sad Niš\nEmmezeta prekrivač Hope 160x220cm, žuti cene\nTrenutno nemamo slike za Emmezeta prekrivač Hope 160x220cm, žuti\nEPonuda nije internet prodavnica već Vam omogućava da brzo i lako nađete Emmezeta prekrivač Hope 160x220cm, žuti po najjeftinijoj ceni. Naš cilj je da kupci budu što bolje informisani o ponudi Emmezeta prekrivač Hope 160x220cm, žuti na tržištu Srbije. Vrlo lako nalazite željeni proizvod za kategoriju Prekrivači cene, ne morate da lutate od sajta do sajta za Emmezeta Prekrivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Emmezeta prekrivač Hope 160x220cm, žuti sa PRODAVCEM. EPonuda ne može da garantuje potpunu tačnost specifikacije i slika za Emmezeta prekrivač Hope 160x220cm, žuti. Pre kupovine, podatke za Emmezeta prekrivač Hope 160x220cm, žuti proverite na sajtu PROIZVOĐAČA.


Predstavljena dostignuća u radu i saradnji skupštinskih službi na jačanju institucija - Skupština Autonomne Pokrajine Vojvodine\nNovi Sad, 7. jun – Drugog dana radne posete delegacije Narodne skupštine Republike Srpske Skupštini AP Vojvodine, pažnja je bila posvećena saradnji stručnih službi dve skupštine. U skladu sa potpisanim Memorandumom o saradnji dve skupštinske službe iz 2017. godine i Planom zajedničkog rada za 2019. godinu, predstavnici stručnih službi dve skupštine održali su radne sastanke na kojima su razmenili iskustva, podeliti primere dobre prakse i nastavili ranije započet rad na realizaciji zajedničkih aktivnosti.\nPozdravljajući skup ispred Službe Skupštine AP Vojvodine, generalni sekretar Skupštine Nikola Banjac naglasio je da je suština Memoranduma i aktivnosti koje se uspešno sprovode u skladu sa tim strateškim dokumentom, jačanje institucija, kapaciteta njihovih stručnih službi i povezivanje ljudi i razmena iskustava u cilju boljeg i kvalitetnijeg rada uprave.\n„Ovo je jedinstvena prilika da jedni drugima u direktnoj i prijateljskoj saradnji predstavimo svoja dostignuća u radu i da se međusobno pomognemo i podržimo. Naš cilj je da zajednički gradimo stručne, otvorene i demokratske institucije sa kojima ćemo se ponositi“, poručio je generalni sekretar Skupštine AP Vojvodne Nikola Banjac.\nGeneralni sekretar Narodne skupštine Republike Srpske Nebojša Zgonjanin naglasio je da je ponosan na prijateljsku i zajedničku saradnju dve skupštinske službe. On je ocenio da su znanja, dostignuća i primeri dobre prakse koje razmenjuju zaposleni u skupštinskim službama od posebnog značaja i obostrane koristi, jer u direktnom kontaktu i jedna i druga strana dobijaju dragocene informacije i smernice u rešavanju izazova sa kojima se suočavaju u svakodnevnom radu.\nU fokusu današnjih razgovora bile su teme posvećene uvođenju i primeni e- parlamenta i internog sistema za finansijsko upravljanje i kontorlu. Predstavnici Službe skupštine Autonomne pokrajine Vojvodne predstavili su kolegama iz Službe Narodne skupštine Republike Srpske sistem finansijske kontrole i upravljanja, takozvani FUK. Skupština AP Vojvodine primenjuje sistem finansijske kontrole i upravljanja (FUK) u svim svojim radnjama i aktivnostima što je u skladu sa Zakonom o budžetskom sistemu. Reč je o precizno definisanom sistemu donošenja i kontrole bilo kog dokumenta sa jasno utvrđenim aktivnostima, procedurama, rokovima i odgovornostima o čemu su svi zaposleni u Službi Skupštine AP Vojvodine upoznati.\nSa druge strane, predstavnici Službe Narodne skupštine Republike Srpske preneli su kolegama iz Službe Skupštine AP Vojvodine iskustva i pružili stručnu podršku u radu na uvođenju e – parlamenta, koji poseduje i u svom radu primenjuje Narodna skupština RS. Stručne službe dve skupštine trenutno zajednički rade na uvođenju e – parlamenta i u Skupštini AP Vojvodine što je u skladu sa Platformom Vlade Republike Srbije o digitalizaciji rada svih organa vlasti.


RTCG - Radio Televizija Crne Gore - Nacionalni javni servis :: Region :: Dijalog Beograda i Prištine u ključnoj fazi\nDAČIĆ OCIJENIO 05. 09. 2018. 16:14 >> 15:56 0\nDijalog Beograda i Prištine u ključnoj fazi\nDačić je na neformalnom sastanku ministara spoljnih poslova Procesa za saradnju u Jugoistočnoj Evropi u Banjaluci rekao da je Srbija pokazala spremnost na kompromis i konstruktivne predloge, kako bi se došlo do obostrano prihvatljivog, održivog i dugotrajnog rješenja.\n"Smatram da je neophodno otvoreno razgovarati i ozbiljno razmotriti svaku ponuđenu opciju, pri čemu je svakako najbolja opcija ona oko koje se slože obe strane u dijalogu. Razumijevanje i podrška naših partnera, na ovom izazovnom putu, ostaju od izuzetnog značaja", rekao je Dačić.\nOn je naveo da "tempo pristupanja Srbije Evropskoj uniji u velikoj mjeri zavisi i od dijaloga Beograda i Prištine, koji se trenutno nalazi u ključnoj fazi".\nDačić je rekao da je prošlo više od dvije decenije od pokretanja Procesa saradnje u jugoistočnoj Evropi i da su se u međuvremenu značajno promijenile međunarodne prilike, ali da ostaje potreba unaprjeđenja regionalne saradnje i dobrosusjedskih odnosa.\n"Moram reći da smo svi zajedno uspjeli, u duhu solidarnosti i međusobnog povjerenja, da očuvamo stabilnost u regionu, uprkos pojedinim izazovima koji su se u posljednjem periodu javili", rekao je Dačić.\nOn je kazao da pristupanje EU ostaje jedan od spoljnopolitičkih prioriteta Srbije koja je otvorili 14 poglavlja, a da se nada ubrzanju pregovora kako bi se uskoro otvorila sva pregovaračka poglavlja s ciljem da iskoristi okvirni rok za pristupanje do 2025 godine.


Obala Slonovače i Ekvatorijalna Gvineja u osmini finala Afričkog kupa nacija (VIDEO) - SPORTSKI ŽURNAL\nTrifunović vodi Azerbejdžan\nFudbaleri Obale Slonovače i Ekvatorijalne Gvineje plasirali su se u osminu finala Afričkog kupa nacija, kao dve prvoplasirane ekipe u Grupi E\nFOTO: EPA/Alan Gaj Safo\nObala Slonovače je u poslednjem, trećem kolu pobedila Alžir sa 3:1, i sa sedam bodova, kao prvoplasirana u grupi izborila plasman u dalju fazu takmičenja.\nStrelci za Obalu Slonovače bili su Frank Kesi u 22, Ibrahim Sangare u 39 i Nikolas Pepe u 54. minutu. Gol za Alžir postigao je Sofijan Bendebka u 73. minutu.\nU istom terminu, u drugom meču u grupi Ekvatorijalna Gvineja pobedila je Sijera Leone sa 1:0, golom Pabla Ganeta u 38. minutu.\nEkvatorijelna Gvineja je osvojila šest bodova i kao druga u grupi se plasirala u osminu finala.\nSijera Leone je treći sa dva boda i moraće da sačeka rassplet u ostalim grupama, kako bi znao da li će uspeti da se kao jedna od četiri najbolje trećeplasirane selekcije plasira dalje. Alžir je takmičenje završio kao poslednji u grupi sa jednim bodom.\nFudbaleri Malija, Gambije i Tunisa plasirali su se u osminu finala Afričkog kupa nacija, nakon što su takmičenje završili kao tri najbolje ekipe u Grupi F.\nMali je pobedio Mauritaniju i sa sedam poena se kao prvoplasirani u grupi plasirao dalje. Mauritanija je takmičenje završila kao poslednja u grupi bez osvojenog boda.\nStrelci za Mali bili su Masaido Haidara u drugom i Ibrahima Kone iz penala u 49. minutu.\nU istom terminu, Gambija je pobedila Tunis sa 1:0, golom Ablaja Jalou u trećem minutu sudijske nadoknade vremena.\nGambija se u osminu finala plasirala sa druge pozicije u grupi osvojivši sedam bodova, isto koliko i Mali, ali sa lošijom gol razlikom.\nTunis je sa tri boda na trećem mestu, i u dalje takmičenje ide kao jedna od četiri najbolje trećeplasirane selekcije.


Iako je utvrđeno da se korona virus nalazio u nekim vrstama slepih miševa, mislilo se da životinje ne mogu preneti virus na druge i da su druge životinje poput pasa i mačaka imune na ovaj virus. Ipak, sada je utvrđeno da 4-ogodišnji tigar iz njujorškog Zoo vrta ima koronu, što je alarmiralo doktore i veterinare širom sveta.\nTigar je pokazivao čudne simptome i neuobičajno se ponašao, pa su veterinari odlučili da ga testiraju i utvrdili su da ima korona virus. Ovo je za sada prvi zabležen slučaj životnje koja je zaražena ovim virusom i sada pokreće pitanje - da li i životinje mogu masovno da prenose koronu?\nDoktori širom sveta bacili su se na zadatak da ovo utvrde, jer ovo može biti preveliki problem. Ogroman broj ljudi ima kućne ljubimce koji svakodnevno izlaze napolje po nekoliko puta, a pošto pse i mačke ne možemo zaštititi kao ljude, postoji potencijalna pretnja od napada korone.\nTigorvi koji s u bili u kontaktu sa zaraženim tigrom takođe su testirani i potvrđeno je da nijedan od njih nema koronu, pa se doktori nadaju da oni možda nisu zaraženi, mada nisu sigurni koliki bi period inkubacije bio kod životinja.\nDoktori i veterinari još uvek nisu sigurni da li će ovo dovesti do potencijalne opasnosti, ali savetuju da posle šetnje vaših ljubmaca povedete računa i da im dobr obrišete šape i da takođe smanjite njihov kontakt sa drugim ljubimcima koje sretnete napolju.


Viktor But izručen Vašingtonu\nTajlandski policajac ispred zatvora iz koga je Viktor But sproveden do aerodroma radi ekstradicije u SAD\nTajlandska policija saopštila je da je ruski trgovac oružjem Viktor But na putu za Sjedinjene Države radi suđenja. Ekstradiciji je prethodila dvoipogodišnja pravna borba između Vašingtona i Moskve.\nPolicija kaže da je iznajmljeni avion danas popodne po lokalnom vremenu poleteo iz Bangkoka, samo nekoliko sati pošto je tajlandski premijer Abhisit Vedžadživa izjavio novinarima da je njegov kabinet odobrio Butovo izručenje.\nU Moskvi, rusko Ministarstvo inostranih poslova osudilo je taj potez kao nelegalan i politički motivisan, tvrdeći da Butove pravne opcije nisu bile iscrpljene. Jedan tajlandski apelacioni sud odobrio je njegovo izručenje još u avgustu, ali je proces bio usporen novim optužbama protiv Buta.\nViktor But se sumnjiči da je prodavao oružje stranama umešanim u konflikte u Africi, Južnoj Americi i na Bliskom istoku. Sjedinjene Države žele da mu sude zbog povezanosti sa ubistvima Amerikanaca i pružanja podrške terorističkim organizacijama.\nTajlandska vlada je nedeljama raspravljala o tome da li da izruči Buta Vašingtonu, zbog toga što je Rusija važan trgovinski partner Bankoka, dok su Sjedinjene Države glavni saveznik u oblasti bezbednosti.\nBivši oficir sovjetskog vazduhoplovstva Viktor But, često opisivan kao "trgovac smrću", uhapšen je marta 2008. godine, tokom operacije u kojoj su američki agenti igrali ulogu predstavnika kolumbijskog pobunjeničkog pokreta FARK.\nRusija se snažno trudila da spreči izručenje Viktora Buta, koji tvrdi da je legitimni biznismen i vlasnik kompanije za vazdušni transport.


Petak, 21. siječnja 2022., 08:20\nTržišne komunikacije Retail IT Summit sredinom listopada u Beogradu\nTradicionalni Retail IT Summit već peti put otvara svoja vrata novim tehnologijama u maloprodaji s ciljem predstavljanja najnovijih trendova u ovom području i informiranja trgovaca o novim mogućnostima suvremenih hardversko-softverskih rješenja. Kao i do sada, Retail IT Summit okupit će stotinjak IT menadžera domaćih i regionalnih trgovačkih lanaca koji će biti u prilici čuti predavanja vodećih svjetskih IT kompanija u ovom području.\nTema ovogodišnjeg samita “Društvene mreže u trgovini” bit će inspiracija za predavanje specijalne gošće, Yvonne Miller, zamjenice community managera u Migrosu, najvećem švicarskom trgovačkom lancu koji zapošljava više od 94.000 ljudi i ima 20 kompanija u okviru grupe. Yvonne Miller predstavit će Migrosova iskustva i uspjehe u domeni social marketinga.\nOni koji posjete ovogodišnji 5. Retail IT Summit imat će priliku čuti i predavanja predstavnika kompanija kao što su Datalogic, Motorola, Honeywell, ELO, SIS Technology (Explicato), a u izlagačkom dijelu svoja rješenja predstavit će brojne IT kompanije kao što su Sampro, Infokod, Sevice Plus i mnogi drugi.\nPeti Retail IT Summit održat će se 14. listopada 2014. u Hotelu Best Western M u Beogradu s početkom u 9 h. Svi zainteresirani za sudjelovanje više informacija mogu dobiti na contact@retail-media.info.\nPrethodni članakTedeschi: Jedan mali projekt neće nas pokrenuti, ali 300 hoće\nSljedeći članakPodravka uspješno provela projekt administrativne izvrsnosti “LeaNcO”


Trgovinski sud: Trgovinski sud Beograd\nTrgovinski sud Beograd\nTrgovinski sud u Beogradu osnovan je daleke 1860. godine. Od tada do danas ova sudska instanca rešila je više stotina hiljada predmeta u kojima su se pojavljivala razna privredna društva, firme, mali preduzetnici, ali i sporove u kojima su nastupale same države.\nOsnovna svrha ovog suda je da se bavi privrednim pretupima i sporovima između pravnih lica i preduzetnika, odnosno firmi kao i povredom prava iz ugovora između privrednih subjekata. Sud se ne bavi pojedinačnim tužbama iliti fizičkim licima, jer oni istupaju kao zakonski zastupnici i za njih su nadležni drugi krivični sudovi.\nTrgovinski sud u prvom stepenu sudi u sporovima između domaćih i stranih privrednih društava, preduzeća, zadruga i preduzetnika i njihovih asocijacija u sporovima koji nastanu između privrednih subjekata i drugih pravnih lica u obavljanju delatnosti u privredi, pa i kada je u navedenim sporovima jedna od strana fizičko lice i to ako je u odnosumaterijalnog suparničarstva. Takođe, sud postupa i u sporovima o autorskim i srodnim pravima i zaštiti i upotrebi rponalazaka, modela, uzoraka, žigova i oznaka geografskog porekla i to u sporovima povodom izvršenja i obezbeđenja iz nadležnosti privrednih sudova, a u sporovima povodom odluka izabranih sudova u sporovima koji proizlaze iz primene Zakona o privrednim društvima ili primene drugih propisa o organizaciji i statusu privrednih subjekata, kao i u sporovima o primeni propisa o privatizaciji. Pored ovoga, trgovinski sud se bavi i sporovima o stranim ulaganjima; brodovima i vazduhoplovima, plovidbi na moru i rekama i sporovima u kojima se primenjuju plovidbeno i vazduhoplovno pravo izuzev sporova o prevozu putnika. Bavi se i zaštitom firme i povodom upisa u sudski regostar kao i povodom stečaja i likvidacije.\nŠto se tiče ovoga sud u prvom stepenu vodi postupak za upis u sudski regoistar pravnih lica i drugih subjekata ako za to nije nadležan drugi organ; vodi postupak stečaja i reorganizacije; određuje i sprovodi izvršenje na osnovi verodostojnih isprava i određuje i sprovodi izvršenje i obezbeđenje odluka privrednih sudova i odlučuje o priznanju i izvršenju stranih sudskih i arbitražnih odluka.\nSud određuje i sprovodi izvršenje i obezbeđenje na brodovima i vazduhoplovima i vodi vanparnične postupke koji proizlaze iz primene Zakona o privrednim društvima.\nTakođe, sudije ovog suda odlučuju i o privrednim pretupima i o prestancima zaštitnih mera ili pravnim posledicama osude.\nTrgovinski sudovi u Srbiji su prvostepeni sudovi, a iznad njih postoji Privredni apelacioni sud koji vodi sporove na žalbe u presudama u sporovima Trgovinski sudova.\nSamo Trgovinski sud u Beogradu godišnje primi više od nekoliko desetina hiljada predmeta od čega je gotovo deset hiljada u vezi sa parničnim postupcima.\nTrgovinski sud je promeni ime u Privredni sud, više informacija možete pogledati na glavnom sajtu privrednog suda.\nNOVIJA ISTORIJA SUDA\nVeliku pažnju javnosti Privredni sud privukao je tek u novijoj istoriji Srbije odnosno u 21. veku. Posle promena u vrhu države 2000. godine i dolaskom novih vladajućih struktura menjala se i ekonomija zemlje. Sa promenom u tržišnoj ekonomiji, u kojoj su primat imale velike i mnogobrojne firme u državnom vlasništvu, uloga ovog suda, tada Trgovinskog, bila je od ključnog značaja.\nProces privatizacije velikih privrednih sistema republike Srbije nije mogao da prođe bez nadgledanja i odluka Privrednog suda tačnije mnogih njegovih sudija. Kako su državni privredni subjekti bili u finansijskom kolapsu ili pretnja po strane ulagače i konkurentske kompanije, demokratski izabrana vlast se potrudila da spase domaću ekonomiju tako što će obaviti, tada se tako govorilo i mislilo, kvalitetnu i poštenu privatizaciju državnih firmi.\nBez da se upuštamo u ispravnost svih tada donetih odluka od strane države, a da se fokusiramo samo na posledice postupaka kontroverznih sudija ovog suda može se steći zaključak da su pojedinci naneli izuzetnu štetu kako samoj državi tako i velikim firmama koje su propale tih godina. Na taj način ni ekonomski boljitak nije postignut niti su se firme oporavile a što je trebalo da bude jedini cilj stečajnih upravnika koje je određivao upravo Privredni sud.\nDomen je istekao čeka se na produženje ili na brisanje. Ovaj prostor se koristi u reklamne svrhe.


PRATIĆE SE SVAKA BOČICA OD ULASKA U SRBIJU DO NJENOG DAVANJA: Evo kako funkcioniše novi sistem e-vakcina | Novosti.RS\nKako je objasnio, sistem se sastoji iz tri dela - praćenje vakcine, prijavljivanje građana za vakcinaciju i imunizacija građana.\nCentar tog sistema je, kaže Jovanović, sistem koji se tiče praćenje svake bočice vakcine od trenutka ulaska u Srbiju do trenutka njenog davanja.\nU okviru tog sistema uključeni su, navodi, Agencija za lekove i medicinska sredstva, centralni magacini za skladištenje vakcina, Batut, regionalni magacini, instituti i zavodi za javno zdravlje, lokalni magacini, domovi zdravlja.\nKO SE ČUVA I BOG GA ČUVA: Arsenije Radivojević (97) iz Banje Koviljače prvi primio vakcinu u Lozničkom kraju (FOTO)\n17. 01. 2021. u 07:44\nDrugi deo sistema je, objašnjava Jovanović, sistem za praćenje imunizacije, koji podrazumeva da se svaki građanin evidentira u sistemu kada je primio vakcinu, kada je vreme da primi drugu dozu, kojom vakcinom kako bi na kraju dobio potvrdu o vakcinaciji.\nPotvrda se i dobija putem e-mejla, a ukoliko neko izgubi potvrdu o vakcinaciji, moguće je da je traži ponovo od e-uprave.\nTa potvrda, kako je objašnjeno, sadrži QR (kju-ar) kod kako bi se sprečila bilo kakva zloupotreba izdavanja "lažnih potvrda".\nTreći deo sistema, kaže Jovanović, a koji građani već znaju, jesu prijavljivanje za vakcinaciju.\nGrađani interesovanje za vakcinaciju mogu iskazati putem interneta ili preko kontakt centra, a onda će vakcine dobijaju po prioritetu koji je odredio Batut, najpre stariji od 75 godina, zatim građani od 65 do 74, a onda i ostale kategorije - prosveta, vojska, policija, zaposleni u javnoj upravi.\nPutem e-mejla i SMS-a građani će dobiti informaciju kada da dođu na vakcinaciju i u kojoj zdravstvenoj ustanovi.\nZa proces masovne vakcinacije, Jovanović navodi da su napravljeni punktovi na Sajmu u Beogradu, gde su, kaže, tačno određene zone od trenutka ulaska do izlaska.\nNajpre se meri temperatura, zatim se popunjava formular o saglasnosti da se vakcinišu, nakon toga razgovaraju sa lekarom, vakcinišu se i na kraju 15 minuta ostaju na posmatranje lekara.\nO vakcinaciji dobijaće se, navodi Jovanović, dnevni izveštaji koliko se građana prijavlo za vakcinu, koliko je vakcina isporučeno, ali i koliko je vakcinisano po opštinama i grada.\nMihailo Jovanović vakcinacija protiv korone vakcine protiv korone sistem e-vakcina


ČEDOMIR JOVANOVIĆ ZNA ŠTA GOVORI: "Akcija policije nije da čuva red i mir...." - IBALKAN\n“Današnje scene iz Njegoševe ulice u Beogradu predstavljaju veliku sramotu za srpsku policiju”, kaže lider Liberalno-demokratske partije Čedomir Jovanović, reagujući na policijske snage koje su bile raspoređene na uglu ulica Njegoševe i Alekse Nenadovića, gdje je inače bio najavljen protest i uklanjanje murala s likom zločinca Ratka Mladića.\n„Ukoliko je policija već bila odlučna u nameri da se bavi čuvanjem murala, mogla je da se pozabavi oslikanim likom ubijenog premijera Zorana Ðinđića na platou kod Filozofskog fakulteta koji je stalno na meti vandala. Umesto toga, policija se odlučila da raspoložive snage stavi u funkciju čuvanja murala koji veliča ratnog zločinca Ratka Mladića, osuđenog za genocid u Srebrenice i ratne zločine u Bosni“, naveo je Jovanović.\nDanas nam je, kaže, više nego ikada potrebna policija koja će sačuvati Beograd od „kretena koji naš grad iscrtavaju likovima kao što je Mladić i koji na taj način brukaju sve ono što je vredno i svetlo u srpskoj istoriji“.\n„Naravno da današnja akcija policije nema nikakve veze sa čuvanjem reda i mira, već je bila u službi čuvanja lika i dela osuđenog ratnog zločinca. U suprotnom bi bez ikakve reakcije dočekala protest dve žene, aktivistkinje, koje su privedene zato što su jajima gađale tu sramotu od murala u jednoj od glavnih vračarskih ulica“, kaže Jovanović.\nČitaj još: SAČEKUŠA: VOĐA NAVIJAČA PARTIZANA IZREŠETAN...\n„Dva murala i odnos prema njima su poslednji znak za uzbunu i zato je potez svakog pojedinca koji se suprotstavi veličanju ratnih zločina slamka za koju moramo da se uhvatimo i da stanemo uz njih“, poručio je Jovanović za Nova.rs.\nMUP je, inače, saopštio da je rasporedio svoje snage da obezbjeđuju javni red i mir zbog najavljenog protesta i uklanjanja murala sa likom Ratka Mladića, te da nisu štitili taj mural.


srbijasport.net - Vesti - Srpske lige - Sušičani otvaraju srpskoligašku sezonu pred svojim navijačima\nFudbaleri Sušice dobro su počeli sezonu, pa se očekuje da u nedelju ponove uspeh i protiv Rabrovčana\nPosle uspešnog starta i osvajanja bodova u susretu sa Takovom u Gornjem Milanovcu, fudbaleri novog kragujevačkog srpskoligaša Sušice u nedelju imaju priliku da na svom renoviranom stadionu „overe“ bodove iz prvog kola Srpske lige „Zapad“. Dočekuju ekipu RSK iz Rabrova, koja prvi put gostuje u Kragujevcu.\nSušičani su u ovoj jubilarnoj godini ostvarili najveći uspeh u poslednjih 20 godina i omogućili ljubiteljima fudbala u Kragujevcu da, posle ispadanja Šumadije 1903 iz lige, prate utakmice republičkog ranga. Tako je ekipa, koju od ove sezone vodi trener Miroslav Stakić, ušla u ozbiljnu fudbalsku priču, jer želi da i dalje napreduje.\nNova uprava sastavljena od nekadašnjih igrača i prijatelja kluba uložila je dosta truda, vremena i novca da bi od ekipe koja je baražom spašavala status zonaša došla u situaciju da ima iskusan tim selektiran i od igrača i sa superligaškim iskustvom. Pored jačanja stručnog i igračkog kadra, obezbeđeni su i bolji uslovi u infrastrukturi sa kojom se ne mogu pohvaliti ni neki prvoligaški klubovi.\nSušica je ubedljivo osvojila lidersku poziciju u Šumadijsko-raškoj zoni, ali je u letnjem prelaznom roku pojačala ekipu kako na stručnom, tako i u igračkom planu. Obavljene su dobre pripreme i prvi rezultati su vidljivi. Sve one koji su sumnjičaavo gledali na rezultate ekipe sa sušičkog brda igrači su razuverili pobedom na startu sezone i u višem rangu.\nNa utakmici u Gornjem Milanovcu Sušica se predstavila kao čvrst protivnik, koji će konkurisati, ne samo da postane stabilan srpskoligaš, već da se bori i za mesto u vrhu tabele. Minimalna pobeda pogotkom Nenada Đurđevića od 1:0 protiv pojačane ekipe Takova i to u gostima predstavlja veliki uspeh, ali mora da se potvrdi pred svojim navijačima u Kragujevcu.\nNa prvi pogled izgleda da to neće biti teško, jer dočekuju ekipu RSK iz Rabrova, koja je na domaćem terenu na startu poražena od kraljevačke Sloge (0:3). Međutim, Sušičani su oprezni, iako su favoriti, jer i duel sa Rabrovčanima smatraju izuzetno važnim kao i onaj odigran u Gornjem Milanovcu zbog odgovornosti pred svojim navijačima, ali i cilja sa kojim su ušli u novu sezonu u višem rangu.\nSusret Sušica – RSK (Rabrovo) odigraće se na tadionu u Sušici u nedelju, 25. avgusta, sa početkom u 16,30 časova.


Podsticajna sredstva grada beograda za poljoprivredu – Info M\nPočetna / Poljoprivreda / Podsticajna sredstva grada beograda za poljoprivredu\nPodsticajna sredstva grada beograda za poljoprivredu\nN. Stanković 21. фебруара 2017.\tPoljoprivreda Ostavite komentar 959 pregleda\nGrad Beograd i u ovoj godini nastavlja sa podsticajima za razvoj poljoprivrede kako bi subvencijama olakšao zainteresovanim građanima da se bave ovom delatnošću. Raspisana su četiri konkursa za dodelu podsticajnih sredstava, a reč je o dodeli subvencija za poljoprivrednu mehanizaciju, sredstava u oblasti pčelarstva, stočarstva kao i voćarstva i povrtarstva na teriritoriji Beograda.\n– Taj novac je namenjen za kupovinu mehanizacije, subvencije za ratarstvo, izgradnju plastenika, ulaganje u pčelarstvo i organsku proizvodnju. Na ovaj način investiramo u privrednu granu koja otvara nova radna mesta, zapošljava ljude i od koje tek u budućnosti možemo da očekujemo veliku korist za grad i njene stanovnike. S jedne strane građani dobijaju zdravu hranu, a s druge, smanjujemo broj nezaposlenih u gradu jer čitave porodice uz pomoć subvencija razvijaju svoju proizvodnju i na taj način osiguravaju sredstva za život – rekao je Milinko Veličković, v.d. gradskog sekretara za privredu,\nPrethodno Prijateljske utakmice srpskoligaša iz komšiluka\nSledeće Fk Karađorđe i Fk Sopot doživeli minimalne poraze protiv bivših superligaša


Šarović: Aktuelna vlast odgovorna što je RS postala utočište opasnim kriminalnim grupama - Region - Dnevni list Danas\nPočetna » Svet » Region » Šarović: Aktuelna vlast odgovorna što je RS postala utočište opasnim kriminalnim grupama\n„Ovih dana možemo da čujemo da su neki pojedinci, koji se povezuju sa planovima protiv predsednika Srbije Aleksandra Vučića boravili i u Srpskoj“, kazao je Šarović.\nOn je vlastima u RS postavio pitanje – „da li se tako čuvaju iskreni i pravi prijatelji, koji su svih ovih godina nesebično štitili i pomagali Republiku Srpsku i njen narod, kao što je to radio predsednik Srbije Aleksandar Vučić?“.\nPrema njegovim rečima, „dok se ozbiljne zemlje, poput Srbije, u ovim turbulentim vremenima pripremaju za predstojeće izazove i pitanjem kako obezbediti što bolji ekonomski položaj za svoju zemlju i građane, vlast u Republici Srpskoj godinama ‘mlati praznu slamu'“.\n„Da li se neko od njih zapita šta je vlast Republike Srpske uradila dobro za narod u poslednjoj, ne godini, već deceniji, osim što je produkovala ili učestvovala u produkovanim krizama iz kojih smo izlazili sve slabiji i politički i ekonomski“, ocenio je Šarović, saopšteno je iz SDS-a.\nJoš je kazao da je aktuelna vlast „izolovala Republiku Srpsku od svih, osim sebe i nekoliko njima povlaštenih tajkuna“, dodavši da je RS danas na samom dnu, po svim ekonomskim parametrima, ali je u vrhu po kriminalu.\n„Ova garnitura ljudi na vlasti najlošija od postanka Republike Srpske, jer su svojim avanturističkim potezima doveli u pitanje opstanak Republike Srpske ovakve kakvu nam je Dejton dao“, istakao je Šarović.\nZaključio je da došlo vreme da „narod kazni one koji su od Republike Srpske napravili siromašnu i kriminalnu zemlju“.\nMirko ŠarovićPredsednik Srpske demokratske strankeSDSBanjaluka\nPredsedavajući Saveta ministara Zoran Tegeltija učestvovaće u sredu, 11. maja, na sednici Saveta bezbednosti UN u Njujorku, na kojoj će biti reči o situaciji u BiH.


Stan prodaja Koste Jovanovića Voždovac 51m2 - 137000 € | DIVIS\nSTAN Koste Jovanovića, Voždovac 51m²\nProdajemo luksuzan, dvosoban stan na atraktivnoj lokaciji, u najlepšem delu Voždovca, u neposrednoj blizini škole, vrtića, prodavnica, više fakulteta, banjičke šume, stadiona "Rajko Mitić" i svih neophodnih sadržaja za udoban život.\nStan se sastoji od ulaznog dela, dnevnog boravka sa kuhinjom (open space), spavaće sobe, kupatila sa prirodnom ventilacijom i terase.\nOprema i materijali stana vrhunskog kvaliteta, parket "Listone giordano" uvozna keramika I klase, nemačke sanitarije, "Bosch" tehnika, ugradni plakari i medijapan frontovi ugradnog nameštaja.\nPosredička naknada je u skladu sa Opštim uslovima poslovanja Posrednika "DIVIS NEKRETNINE" d.o.o.\nProdajemo dvosoban stan u kvalitetnoj, urednoj zgradi iz 2012.godine na izuzetnoj lokaciji u Bulevaru oslobođenja u neposrednoj blizini Autokomande, škole, vrtića, više fakulteta, sa odličnom povezanošću sa centrom grada što ovu nekretninu čini pogodnom kako za život tako i kao investicija za dugoročno izdavanje ili kao "stan na dan". Zgrada poseduje lepo, zajedničko dvorište okruženo zelenilom banjičke šume. Stan se sastoji od ulaznog hodnika, dve sobe, kuhinje, prostranog kupatila i terase. U ponudi u istoj zgradi su i stanovi od 33m2 i 44m2, mogućnost spajanja stanova i promene rasporeda u samim stanovima. U slučaju kupovine više stanova mogućnost kupovine garažnog mesta u zgradi. Svi stanovi su uknjiženi. Posrednička naknada je u skladu sa Opštim uslovima poslovanja Posrednika "DIVIS NEKRETNINE" d.o.o.


Ministarstvo traži zabranu „Obraza“\nРубрика: Политика, Актуелно Аутор: новинарство пута прочитано Датум: 26.02.2009 Одштампај\nMinistarstvo za ljudska i manjinska prava podneće inicijativu nadležnom tužilaštvu da ispita ustavnost i zakonitost rada Otačestvenog pokreta „Obraz“, najavio je danas državni sekretar u tom ministarstvu Marko Karadžić.\nMinistarstvo smatra da se Otačastveni pokret „Obraz“ zalaže za načela koja nisu u skladu sa Ustavom Srbije, rekao je Karadžić.\n„Podnećemo inicijativu nadležnom tužilaštvu da ispita ustavnosti i zakonitost rada Otočanstvenog pokreta obraz jer načela i ciljevi za koje se zalažu nisu u skladu sa ustavom ni važećim propisima“, izjavio je Karadžić Tanjugu.\nTo je razlog zbog kojeg ta organizacija ne treba da deluje na tritoriji Srbije, dodao je on.\nKaradžić je objasnio da je resorno ministarstvo još pre mesec dana MUP-u i nadležnom tužilaštvu dostavilo sve informacije o pojedincima i grupama koje, posebno preko interneta ugrožavaju bezbednost i pozivaju na nasilje protiv određenih grupacija.\n„Ministarstvo za ljudska i manjinska prava je prikupljalo dokaze i istraživalo ponašanje tih grupa i pojedinaca i bilo je primereno da se o tome govori o zabrani tog pokreta u kontekstu ukupnih mera protiv diskriminacije“, rekao je Karadžić.\n„Obraz“ je, kako se navodi na sajtu tog pokreta, politička organizacija, pravoslavna i saborna, ali ne i partijska, jer njihovi članovi ne veruju u pluralizam interesa u srpskom narodu, već u jedinstven sistem vrednosti i u jednu zajedničku sudbinu za sve Srbe.\nSreda, 25. februar 2009. 14:14\n« « Претходне вести: Pravoslavlje i savremeni izazovi kod nas\nНаредне вести: Srebrenica i ukidanje Republike Srpske » »


Dva gola za treće mesto: Partizan se brzo oporavio od Haga, Asano i Urošević iskoristili „livadu“ u Šapcu -\nDva gola za treće mesto: Partizan se brzo oporavio od Haga, Asano i Urošević iskoristili „livadu“ u Šapcu\nRutinsko slavlje crno-belih na terenu Mačve 2:0\nEkspresan oporavak. Luda završnica meča u Hagu ostaće beleg crno-belih, mesecima, možda i godinama, žaliće za propuštenom šansom da sjajnu igru krunišu pobedom koja bi ih primakla plasmanu u nokaut fazu Lige Evrope, ali na kraju stresne sedmice bar malo dobrih vesti za Partizan, pošto su se crno-beli rutinskom pobedom u Šapcu vratili na jednocifren zaostatak u odnosu na Crvenu zvezdu i posle remija Čukaričkog u Surdulici preskočili Brđane na trećoj poziciji superligaške tabele.\nUočljiva razlika u kvalitetu omogućila je favoritu da na stadionu kraj Save razvije prepoznatljiv stil, gura loptu napred, stvori dovoljan broj situacija za gol i mada je bilo povremene nesigurnosti odbrane pokaže psihološku stabilnost i odnese sva tri boda za Beograd. Parnom valjku je bilo dovoljno da odveze prvih 15 minuta u brzini, a onda u leru privede meč kraju bez panike karakteristične za prethodni duel – 2:0.\nSa samo jednom izmenom u odnosu na gostovanje AZ Alkmaru (Filip Stevanović na desnom krilu umesto Zorana Tošića), Partizan se postavio autorativno, jasno stavivši do znanja fenjerašu da želi što pre da postigne gol. Nije mu dugo trebalo. Posle frtalj sata gosti su otključali bravu upornog, rastrčanog i ne toliko kvalitetnog domaćina, Bibras Natho je gurnuo pas iza leđa odbrane, Umar Sadik tukao iskosa, Dušan Puletić skrenuo loptu, samo na kopačku Takume Asana, da bi Japanac samo podmetnuo nogu. Njegov četvrti gol od dolaska iz Arsenala, kao posledica lagane realizacije akcije koja je na najbolji način pokazala kako crno-beli znaju da iskoriste nezaštićen prostor.\nKoliko je bilo nepokrivenog terena, prave „livade“ u ili ispred kaznenog prostora Šapčana, svedoči podatak da je samo Asano imao još tri izgledne pozicije da podeblja golgeterski konto, Sadik morao da pečatira još jedno izdanje u kome je mučio odbranu rivala, Suma često drugovao sa loptom bez pritiska, a Natho iz dubine mogao, skoro bez ptiriska, da organizuje napade i samo je bilo pitanje kad će Mačva opet popustiti. Odolevala je pred napadima crno-belih, spasavala se kad je Slobodan Urošević imao dve šanse (glavom i nogom), ali koliko se često ponavljao i koliko je „visio“ bio u šesnaestercu domaćina zaslužio je levi bek Partizana da „zatvori“ meč. Specijalitet iz prekida, oličen u dodavanju režisera Natha iza leđa poslednje linije protivnika, Filip Stevanović je zavrnuo loptu sa desnog krila na suprotnu stativu, a Urošević, bez bloka, strleom pogodio dalji ugao.\nI to je bio kraj. Primetno je bilo po govoru tela da igrači oba tima jedva čekaju kraj. Gosti, u želji da sačuvaju energiju za susret vanrednog kola sa Napretkom, a Šapčani svesni da će bodove u borbi za opstanak morati da potraže na nekom narednom gledali da bar ne izgube ubedljivo. Ruku na srce, u uvodnom delu susreta, izabranici Dragana Aničića znali su da namuče odbranu Miloševićevog tima, pucali su Đorđe Šušnjar i Nikola Ašćerić, ali je golman Vladimir Stojković pokazao da ga kiks iz Haga nije uzdrmao i sa dve sigurne intervencije „ubio“ u pojam Šapčane. Pred kraj meča je pomenutom Šušnjaru neopravdano poništen gol (prethodno podignut ofsajd koji nije postojao), ali se rezultat nije menjao.\nKomentari na "Dva gola za treće mesto: Partizan se brzo oporavio od Haga, Asano i Urošević iskoristili „livadu“ u Šapcu"


Istekao rok za vraćanje struje\nIz Brisela je prije nekoliko dana stigao ultimatum da Crna Gora mora da vrati struju koju je Kombinat aluminijuma neovlašćeno preuzimao iz evropske interkonekcije.\nKombinatu aluminijuma Podgorica danas u 14 sati istekao je rok postavljen iz Brisela do kada bi trebalo da počne da vraća nelegalno utrošenu električnu energiju iz sistema Evropske interkonekcije.\nIz Brisela je prije nekoliko dana stigao ultimatum da Crna Gora mora da vrati struju koju je Kombinat aluminijuma neovlašćeno preuzimao iz evropske interkonekcije. Radi se o otprilike 100 hiljada megavata ili vrijednosti od 3,5 miliona eura.\nNeovlašćena količina preuzeta iz evropske interkonekcije, zaključili su Briselski Komitet za operativno upravljanje i Evropska mreža operatora prenosnih sistema.\nKrivac za debalans u sistemu- Kombinat aluminijuma, dužan je da vrati struju, a u slučaju da crnogorski sistem ne bude imao mogućnost vraćanja kompenzacionog programa, sve elektroenergetske transakcije na teritoriji Crne Gore - uvoz, izvoz i tranzit, biće blokirani, što će gotovo sigurno dovesti do privremenog prekida u napajanju električnom energijom svih potrošača u Crnoj Gori-poručeno je iz Brisela.\nIz Crnogorsrkog elektroprenosnog sistema najavili su da će Kombinatu, ukoliko danas ne počne da izmiruje dug, već večeras isključiti struju, a ne u petak kada im ističe rok da pronađu snabdjevača. Menadžeri ruske Centralno evropske aluminijumske kompanije, suvlasnika KAP-a, ne priznaju da su krali struju i žele da ugase Kombinat! Oni su danas održali sjednicu Odbora direktora na kojoj je trebalo da se glasa o njihovoj odluci da ugase kompaniju ili iznude novi ugovor sa Elektroprivredom.\nPredstavnici CEAC-a su osam puta zakazivali sjednicu borda sa tom tačkom dnevnog reda uz obrazloženje da KAP treba da obustavi proizvodnju jer nema ugovora o snabdijevanju strujom. Vlada je preko svog predstavnika Nebojše Dožića do sada odlagala glasanje očekujući da će biti postignut dogovor sa EPCG o novom ugovoru za KAP. To se, međutim, još nije desilo, a iz EPCG su najavili da će KAP-u obezbjeđivati struju još samo do petka.\nIz Vlade su ranije kazali da KAP ima 750 hiljada EUR svojih sredstava u trezoru po osnovu povraćaja PDV-a, za koje očekuju da će se iskoristiti za prvu ratu vraćanja neovlašćeno preuzete struje iz sistema Evropske interkonekcije, što Rusi odbijaju da učine. Iz Vlade juče nijesu eksplicitno odgovorili na pitanje da li će o trošku građana platiti dug Briselu ako predstavnici KAP-a to ne urade. To se sada nameće kao alternativa da bi se izbjegla dalja međunarodna blamaža i eventualna blokada sistema koja bi prouzrokovala restrikcije.\nIz Ministarstva ekonomije saopštili su da razmatraju sve opcije u okviru zakonskih mogućnosti. Da zavrzlama bude potpuna-Elektroprivreda Crne Gore saopštila je da je u stalnom kontaktu sa crnogorskom Vladom u vezi sa problemom sa snabdijevanjem strujom Kombinata aluminijuma, a konačne informacije po tom pitanju očekuju se za nekoliko dana. Direktor Fukcionalne cjeline Snabdijevanje, Vladimir Bojičić, saopštio je da je sami vrh EPCG u konstantnom kontaktu sa crnogorskom Vladom.\n‘Pregovori su intenzivni i očekujemo vrlo brzo da ćemo dobiti konačne informacije. U ovom trenutku nema jasnih i preciznih informacija, ali očekujemo da ćemo u naredna dva ili tri dana imati više informacija po pitanju problema KAP-a’, kazao je Bojičić.\nSitacija se, kako je naveo, mijenja iz sata u sat i iz dana u dan. Bojičić je saopštio da se EPCG odlučila da tri sedmice balansira sistem u znak dobre volje kompanije da pomogne CGES-u, jer KAP nije jedini potrošač u Crnoj Gori.\nVujanović: Rusima ni euro iz budžeta\nPredsjednik Crne Gore Filip Vujanović rekao je da je rješavanje sudbine Kombinata u nadležnosti Vlade, čiji model, kako tvrdi, daje šansu opstanku fabrike, uz uslov da ruski partneri što prije odu.\n“Opstanak KAP-a presudan je za budućnost crnogorske ekonomije”, rekao je Vujanović u intervjuu TVCG, uz ocjenu da mimoilaženje DPS-a i SDP-a u vezi sa situacijom u KAP-u ne može ugroziti vladajuću koaliciju i uzrokovati vanredne izbore.\nPrema njegovim riječima, Vlada ima model, koji se u značajnom dijelu predstavlja pogrešno. “Ili ćete isplatiti 40 miliona eura, koje ne možete platiti, jer slažem se sa zaključkom Skupštine da ne treba dati nijedan euro iz budžeta, ili ćete dati oko 50 miliona u jednoj dinamici koja će se utvrditi prema cijeni aluminijuma na svjetskom tržištu koje će sve vraćati iz proizvodnje KAP-a”, istakao je Vujanović.


Hag izdao međunarodni nalog za hapšenje radikala - Društvo - Dnevni list Danas\nPočetna » Društvo » Hag izdao međunarodni nalog za hapšenje radikala\nHag izdao međunarodni nalog za hapšenje radikala\nHaški tribunal izdao je međunarodni nalog za hapšenje troje članova Srpske radikalne stranke koje je ranije optužio za nepoštovanje suda, saopštio je danas popodne taj sud, javlja N1 na svom sajtu.\n2Piše: Danas Online 29. novembra 2016. 17.42\nTribunal je Petra Jojića, Vjericu Radetu i Jova Ostojića optužio da su uticali na svedoke u procecu protiv njihovog partijskog vođe Vojislava Šešelja, tako što su ih pretnjama, ucenama i mitom nagovarali da promene iskaze ili da ne svedoče. Nalog za njihovo hapšenje, Tribunal je vlastima u Beogradu uputio u januaru 2015. godine, ali po njemu ni do danas nije postupljeno.\nOcenivši da je Srbija nekoliko puta odbila da postupi po nalogu suda, da uhapsi i u Hag izruči troje radikala, Tribunal je 5. oktobra izdao međunarodni nalog za hapšenje Jojića, Radete i Ostojića. Tim nalogom, s kojeg je danas skinuta oznaka poverljivosti, Tribunal nalaže ovlaščenim službama i zvaničnicima „svih država članica UN da smesta deluju… u cilju hapšenja, pritvaranje i prebacivanja u Tribunal“ troje optuženih.\nSudije su, kako prenosi N1, međunarodni nalog izdale u veri da bi „mogao doprineti da sprovođenje pravde više ne bude opstruisano“. Haški tribunal je Srbiju već prijavio Savetu bezbednosti UN zbog nesaradnje u slučaju troje radikala.\nSličnu argumentaciju prethodno je upotrebila Francuska koja je odbila da izruči Tribunalu svoju državljanku Florans Artman (Florence Hartmann), osuđenu na sedam dana zatvora zbog objavljivanja poverljivih odluka suda iz procesa Slobodanu Miloševiću.\nArtman je na kraju uhapšena u Hagu na dan izricanja presude Radovanu Karadžiću i izdržala je dve trećine kazne u zatvoru, posle čega je oslobođena. Podnoseći redovan izveštaj Savetu bezbednosti, u junu ove godine, predsednik Tribunala Karmel Ađijus (Carmel Agius) i glavni tužilac Serž Bramerc (Serge Brammertz) ocenili su da Srbija odbija da sarađuje i izruči troje radikala.\nOni su odbacili argumentaciju beogradskog suda, podsećajući da su isti sudija i sud, prethodnih godina, u sličnim slučajevima, donosili odluke o izručenju optuženih za nepoštovanje suda, poput, na primer, još jednog člana SRS Ljubiše Petkovića koji je potom u Hagu bio osuđen na tri meseca zatvora.\nSledeći izveštaj o saradnji Srbije, čelnici Tribunala podneće Savetu bezbednosti u decembru. Reagujući na odluku beogradskog suda, i raspravno veće Tribunala je pre nekoliko meseci protumačilo da je Srbija obavezna da sarađuje i izruči optužene za nepoštovanje suda i po statutu Tribunala i po sopstvenom zakonu o saradnji s međunarodnim sudom.\n30. novembra 2016. u 12.03\nSrbija-drzava meka za razne kriminalce,manipulatore,bandite…najgore u svemu ovome je sto i vlast u Srbiji(mnogi ministri),pripadaju ovim grupama,a najgore je sto je narod "otupeo"(da ne upotrebim neku goru rec),pa u poremecenim sistemima vrednosti,izbore dobija MULJ ovog naroda.\n30. novembra 2016. u 12.21\nDize li to Hag cenu radikalima pred izbore?


Hitronogi fudbaler pre sedam godina je napustio domovinu i okušao se u inostranstvu, a kao jedan od najvećih uspeh u dosadašnjoj karijeri svakako mu je potpis za slavni Liverpul.\nU redove kluba sa "Enfilda" Marković je stigao 2014. godine, a na konto njegovog tadašnjeg dolaska, Benfiki je na račun uplaćeno 20 miliona futnti.\nIpak, nekadašnjem reprezentativcu Srbije nije pošlo za rukom da se nametne u taboru "crvenih" čiji je član bio do prošle godine. U tom periodu on je odigrao svega 34 utakmice, postigao tri gola i zabeležio asistenciju, a Englezi su izračunali da je kroz pet godina zaradio 9.750.000 funti.\nPrema računici koju je izveo "Liverpul eho", to daje prosek od 332.000 funti po jednoj odigranoj utakmici.\nDobra stvar za novog šampiona Engelske je da dok je Marković bio pozajmljen u Fenerbahčeu, Sportingu, Halu i Anderlehtu, njegova primanja su isplaćivana "po pola".\n- Lazar Marković koštao je Liverpul mnogo više od 20.000.000 funti i naučio je vlasnike vrednu lekciju, navodi se u tekstu engleskog medija.\nVažno je naglasiti i da srpski internacionalac nije imao sreće sa povredama, koje su ga pratile kroz karijeru, a jednu težu imao je i po povratku u crno-beli tabor. Marković je rošle sezone odigrao 17 utakmica, a pet puta se upisao među strelce.


Ponovo problemi u Velikom Trnovcu, glasanje nije ni počelo | Slobodna reč\nPonovo problemi u Velikom Trnovcu, glasanje nije ni počelo\nBUJANOVAC – Glasanje u Velikom Trnovcu danas uopšte nije počelo, jer članovi biračkog odbora iz albanske koalicije nisu dozvolili predstavnicima srpskih stranaka da kontrolišu evidentiranje glasača u izvodu iz Biračkog spiska, rekao je portalu Bujanovačke predsednik biračkog odbora Dejan Menković, a u međuvremenu je stigla i dojava o bombi, prenosi Fonet.\n„Uvid u birački spisak i kontrolu treba da vrše jedan Albanac i jedan Srbin. Albanci ne dozvljavaju da bilo ko od Srba ima uvid u birački spisak. Oni su seli tu, ne puštaju nikog drugog i zbog toga glasanje nije ni počelo“ – rekao je Menković.\nGlasanje ne može da počne dok na svakoj od tačaka sprovođenja izbora – lampi, biračkom spisku, ličnim dokumentima i predaji glasačkih listića ne budu po jedan Srbin i Albanac, naglasio je predsednik biračkog odbora Dejan Menković. Po njegovim rečima, na početku je bilo tenzija među članovima biračkog odbora, ali sada ne. O ovome je obaveštena Opštinska izborna komisija i čeka se na odluku kako dalje.\nSa druge strane, član biračkog odbora ispred albanske koalicije, inače predsednik Nacionalnog saveta Albanaca Ragmi Mustafa, izjavio je za ovaj portal da „nigde u pravilniku ne piše da kontrolu upisivanja u birački spisak treba da vrše Srbin i Albanac, odnosno da kontrola bude multietnička“.\nOn kaže da Koalicija Albanaca sumnja da je neko „namerno na prethodna dva glasanja u Velikom Trnovcu upisivao birača 868, koji nema lična dokumenta, da je glasao“.\n„Od samog početka danas je bilo nepravilnosti. Nije popunjen kontrolni listić kako treba, a biračima nisu dozvolili da glasaju“ – kaže Mustafa.\nDodao je da se izborni proces od početka opstruiše i da je ovo četvrti put da se Albancima onemogućava da glasaju po demokratskim standardima. Mustafa smatra da glasanja danas neće biti uopšte, navodi portal Bujanovačke.\nNešto kasnije je u Veliki Trnovac stigao funkcioner Socijalističke partije Srbije Veljko Odalović koji razgovara sa članovima biračkog odbora.\nSastanak je zatvoren za javnost, a čuje se žustra polemika, javlja reporter Bujanovačkih.\nU međuvremenu, u školu gde je biračko nešto broj 6 stigla je telefonska dojavi o bombi, ali članovi biračkog odbora ne napuštaju biračko mesto i pored zahteva direktora škole.\nPosle dojave čeka se dolazak policije. Glasanje na ovom biračkom mestu trebalo je da se sprovede četvrti put, a od njega zavisi i proglašenje konačnih rezultata parlamentarnih izbora.\nPrethodni članakVučić u Briselu: Došli smo kod prijatelja, verujem u evropsku budućnost\nSledeći članakNema glasanja u Trnovcu, Srbija 81 dan od izbora bez nove Skupštine i Vlade


Srbi opet zatajili sa protivgradnom odbranom - Bolja Zemlja\nZapadna Srbija grad na vidiku\nNedavno strašno nevreme zahvatilo je veći deo naše zemlje, a posebno Zapadnu Srbiju na koju se sručio jak grad.\nJaka grmljavina tutnjala je bez prekida više od 10 minuta, praćena jakim pljuskovima.\nUništeno je na stotine plantaža voća i povrća, a bilo je izlivanja kanalizacije. Veći deo gradova i sela Zapadne Srbije bio je poplavljen jer obližnji potoci i rečna korita nisu mogli odjednom da prihvate veliku količinu vode.\nKao sto vidite mestani Lozovika su ostali bez krova nad glavom,kao i bez prihoda zato sto je sve unisteno,znacili bi prozori,stakla,crep… foto: preuzeto iz FB grupe Dobra zemlja\nI ovo je postala već situacija koju viđamo svake godine!\nOve sezone iz nadležnih minsitarstava je javljeno da je nabavljen dovoljan broj raketa koje se realno u ovakvim situacijama ispaljuju. Međutim, nije rešenje samo ispaliti protivgradnu raketu, već je važno da se zna da u slučaju kada se najavi dolazak nevremena svi moraju da se angažuju i da sinhronizovano deluju.\nUkoliko se sa samo jednog područja ispale rakete neće se desiti ništa, jer se gradonosni oblaci samo delimično razbijaju.\nIspaljivanje raketa Čestereg 13. jun Foto: preuzeto sa FB grupe Dobra zemlja\nFront koji nosi olujno nevreme često je dugačak po nekoliko desetina kilometara i protivgradne rakete koje se šalju, deluju na samo jedan deo oblaka, a to svakako nije dovoljno. Ispalili mi 10 ili 50 raketa, ništa nećemo uraditi ako se i sa druge lokacije koja mora biti udaljena isto par desetina kilometara ne ispali isto toliki broj. I to je jedini način da rakete obave svoj posao i spreči se nevereme.\nOvakve situacije kada imamo dugi broj dana sa visokim temperaturama moraju da nam budu ujedno i signal da će kad tad nevreme nastati.\nShodno ovome, mora se i adekvatno reagovati.\nIsto tako moramo da prihvatimo činjenicu da se nalazimo u burnom ciklusu klimatskih promena, pa se moramo prilagođavati na način koji će omogućiti odgovarajuću zaštitu. Ta zaštita podrazumeva odbranu na zemlji, a to u ovakvim slučlajevima nalaže da se postavljau plastenici sa jačim konstrukcijama koji će biti otporni na olujne vetrove, kao i da se svuda gde je to moguće postavljaju protivgradne mreže, ma koliko one bile skupe.\nRečna korita, a posebno seoski potoci, moraju uvek da budu čisti i prohodni!\nTačno je da se plaća čišćenje korita, ali mnogi plaćaju sve i svašta a ne vide neku korist.\nIzlivanje rečnog korita, Južna Morava\nEvo i u gradskim sredinama račun za INFOSTAN usluge ima čitav niz stavki koje moramo da plaćamo gde ulazi i ekološka taksa i uređenje priobalja, i da ne nabrajam dalje.\nNajbolje je da se samoorganizujemo, pljunemo na šake i očistimo korita, ne bacamo u njih stare šporete, karoserije, iskorišćenu ambalažu i drugi otpad, a posebno ne plastiku. Jer plastika i napravi najveći problem kada nošena bujicom zapne o neki koren drveta, napravi čep i vrlo lako stvori branu pa se voda izlije.\nSelo Trešnjevica šteta na polju Foto: preuzeto iz FB grupe Dobra zemja, Goran Stankovic\nSelo Trešnjevica šteta na voću usled nevremena\nOvo deluje možda neostvarivo ali jedino tako možemo da budemo sigurni da ćemo, ipak osigurati rod i prinos. Sve ostalo, a posebno da čekamo da nam neko drugi reši problem, ne bi trebalo da dođe u obzir jer najbolje možemo pomoći sami sebi.\nizlivanje recnog korita\nnevreme Zapadna Srbija\nPrethodni tekstMPŠV – nedopustivo je prekidati otkup maline\nSledeći tekstBolesti pasulja


Vesti online / Vesti / Ex YU / Veštak: Ratko Mladić upozorio na genocid\nVeštak: Ratko Mladić upozorio na genocid\nVojni veštak optužbe Juan Braun izjavio je danas, na suđenju Ratku Mladiću pred Haškim tribunalom, da je u maju 1992. general Mladić upozorio da bi razdvajanje Srba od drugih naroda u BiH bilo "genocid".\nBraun, koji je analizirao mnoštvo dokumenata Vojske Republike Srpske, rekao je da je Mladić to učinio na sednici Skupštine RS na kojoj je 12. marta 1992. imenovan za komandanta VRS. Veštak tužilaštva ukazao je da Mladić komentarisao prvi strateški cilj - razdvajanje Srba od Muslimana i Hrvata - koji je rukovodstvo RS stavilo pred vojsku. Po zapisniku sa sednice, Mladić je tada rekao:\n"Prema tome, mi ne možemo očistiti, niti možemo imati rešeto da prosijemo samo da ostanu Srbi ili propadnu Srbi, a ostali da odu ... Pa, to je ... to neće ... Ja ne znam kako će gospodin (Radovan) Karadžić i gospodin (Momčilo) Krajišnik objasniti svetu. To je, ljudi, genocid".\nGeneral Mladić (70) optužen je za progon Muslimana i Hrvata širom BiH, koji je u sedam opština imao razmere genocida.\nMladićeva izjava, po Braunu, odražavala je ne samo ono što će se dešavati nego i zbivanja koja su već bila u toku, kroz akcije srpskih snaga u opštinama Bosanske krajine u proleće 1992. Pozivajući se na dokumente Prvog krajiškog korpusa VRS, svedok je precizirao da je ta jedinica sprovela tipske operacije u proklamovanom cilju "razoružavanja" muslimanskih paravojski, napadajući sela, pomerajući nesrpsko stanovništvo i uzimajući veliki broj zarobljenika.\nPomeranje muslimanskih civila kao i zatvaranje velikog broja zarobljenih u logore, bilo je deo ostvarivanja prvog strateškog cilja - razdvajanja naroda, ocenio je Braun. O tim uspešnim operacijama, Krajiški korpus redovno je izveštavao Glavni štab VRS.\nBraun je posvedočio i da u dokumentima vojnog suda u Banjaluci nije pronašao dokaze da je bilo kome suđeno za zlostavljanje i ubistva počinjen u logorima za nesrbe kod Prijedora ili u vojnom logoru Manjača, iako su i korpus i GŠ VRS o tim optužbama bili obavešteni.\nSvedok je naznačio da je zatvaranje logora na Manjači tražio međunarodni Crveni krst, ocenjujući da je VRS bila odgovorna i za druge logore, koji su formalno bili pod kontrolom civilnih vlasti. Po zatvaranju logora na Manjači, u novembru 1992, zarobljenici nisu pušteni kućama već su "autobusima prevezeni u Hrvatsku". Prema izveštaju Prvog krajiškog korpusa, bilo je razmenjeno ukupno"939.000 ratnih zarobljenika" od kojih su nešto više od 2.000 bili vojnici, kazao je veštak.\nBraun je izjavio da je general Mladić, za akcije Prvog krajiškog korpusa njegovom komandantu Momiru Taliću dao ocenu "odličan" i nije ga kritikovao, uprkos zločinima počinjenim tokom operacija u Bosanskoj krajini i kasnije u zarobljeničkim logorima. U nastavku suđenja, Brauna unakrsno ispituju branioci generala Mladića.\nOptužnica Mladića tereti i za genocid u Srebrenici; terorisanje stanovništva Sarajeva kampanjom artiljerijskih i snajperskih napada i uzimanje za taoce "plavih šlemova" UN, 1992-95.


Više stotina malinara iz Zlatiborskog okruga blokiralo je danas 45 minuta magistralni put prema Crnoj Gori kod Prijepolja, u znak protesta zbog niske otkupne cene ovogodišnjeg roda maline. Ako se...\nMuškarac V.M. iz Prijepolja napao je nožem u subutu ujutro medicinskog tehničara A. M. iz Brodareva u službi Hitne pomoći, piše "Blic".\nVek čamila u podrumu\nStarica Gora Ljuić iz zabitog planinskog sela Brančići ne zna tačno kada je rođena, ali zna da je u životu dugom možda 85 godina, možda i više, zapamtila samo muku i sirotinju kakva se retko...\nPlemeniti gest Prijepoljca odjeknuo Srbijom: Duša meka kao hleb\nSrpskim fabrikama plamte i gase se štrajkovi, penzioneri su na istoj muci, ali ne mogu da obustave rad. Za to vreme narodne kuhinje otvaraju se i zatvaraju da bi se na kraju firme otimale na...\nČitajte u "Vestima": Duša meka kao hleb\nSrpskim fabrikama plamte i gase se štrajkovi, penzioneri su na istoj muci, ali ne mogu da obustave rad.\nKrenuli vozom za Bar, kod Prijepolja bili "zarobljeni" osam sati\nVanredna situacija u Petrovcu na Mlavi zbog opasnog otpada u buradima\nMilana Miloševića (21) iz Prijepolja, koji je pretprošle noći stradao prilikom pada u kanjon reke Mileševka, života je koštao mobilni telefon koji je našao pored šetačke staze iznad...


Zaštitnik gradjana: Netačna informacija o izbacivanju dece iz vrtića\nBeta 12. maja 2017. 19:30\nKancelarija zaštitnika gradjana saopštila je večeras da je netačna informacija vršioca dužnosti gradskog sekretara za obrazovanje i dečiju zaštitu da je zaštitnik gradjana predložio da se siromačna deca izbace iz vrtića.\n„Netačna je izjava v. d. gradskog sekretara za obrazovanje i dečju zaštitu da je zaštitnik gradjana predložio da se siromašna deca izbace iz vrtića. Zaštitnik gradjana je uputio preporuku da se obezbedi kontinuitet i izvesnost u korišćenju usluge predškolskih ustanova, a ne da već upisana deca svake godine ponovo konkurišu“, navodi se u saopštenju.\nKancelarija zaštitnika gradjana je dodala da se „upravo zbog novih pravila koje je postavio Sekretarijat, a koja Zaštitnik gradjana osporava, ugovori zaključuju na po jednu godinu, čime je postalo neizvesno da li će dete pohadjati istu predškolsku ustanovu čak i kada roditelji redovno plaćaju“.\nPreporučeno je i da se u anekse ugovora i nove ugovore unese odredba da korisnik, ukoliko ispunjava obaveze, nastavlja korišćenje usluga u narednim godinama bez ponovnog konkurisanja, dodaje se u saopštenju.\nV. d. gradskog sekretara za obrazovanje i dečiju zaštitu Slavko Gak izjavio je ranije danas da su dugovanja roditelja beogradskim predškolskim ustanovama smanjena ove godine za 65 miliona dinara.\n„Roditelji osećaju signal grada da razumemo njihove potrebe i zbog toga mi ne pada na pamet da decu zbog neplaćenog jednog meseca izbacujemo iz vrtića“, rekao je Gak, a preneo Beoinfo.\nOn je istakao da je takva inicijativa potekla od predstavnika zaštitnika gradjana, ali je Sekretarijat to odbio i dodao da je tri meseca tolerancije „sasvim korektno“.\nKompanija MK grupa donirala igralište za decu Roditeljskoj…\nVulin sa pripadnicima VS u Libanu


Aktivne zajednice - FONDACIJA TUZLANSKE ZAJEDNICE\nje namjenski fond za unapređenje naselja i mjesnih zajednica u TK, koje su uključene u Mrežu aktivnih zajednica. Putem ovog Fonda, podstičemo saradnju i partnerstvo na nivou odabranih naselja u kojima se Lokalne grupe za razvoj zajednica redovno sastaju kako bi aktivno radili na riješavanju problema u svojoj zajednici. Svi projekti koji se predlože za podršku kroz ovaj Fond moraju biti usklađeni sa potrebama zajednice, te uvršteni u godišnji akcioni plan te zajednice. Veoma je važno da se u cijeli proces uključe sva tri sektora, te predstavnici svih građana, posebno onih iz ranjivih kategorija, kao što su mladi, stari, Romi, osobe sa invaliditetom i drugi. Projekti koji budu finansirani iz ovog Fonda treba da pomognu izgradnji povjerenja u zajednici, da potaknu redovnu komunikaciju i saradnju javnog, civilnog i poslovnog sektora, te da zagovaraju za pozitivne promjene na nivou naselja i lokalne zajednice.\nApliciraj - akcije\nApliciraj - društvene manifestacije\nBr. protokola: 167/22\nBroj javnog poziva: 4-FAZ-1/22\nFond aktivne zajednice\nJavni poziv za podršku projektima lokalnih grupa za razvoj zajednice\nFondacija tuzlanske zajednice (u daljnjem tekstu: Fondacija) poziva organizacije i neformalne grupe građana da predlože projekte koji će omogućiti građanima da se aktivno uključe u aktivnosti i kreiranje sadržaja za dobrobit zajednice i rješavanje zajedničkih problema u Tuzlanskom kantonu.\nU partnerstvu sa Porticus Fondacijom i Olof Palme International Center, Fondacija objavljuje Javni poziv za dodjelu finansijske podrške projektima sa područja Tuzlanskog kantona.\nUkupna finansijska vrijednost izdvojena za podršku projektima u ovom javnom pozivu iznosi 24.000,00 KM.\nOsnovni cilj Fonda je unapređenje i razvoj aktivnih zajednica na području Tuzlanskog kantona, kroz sufinansiranje projekata i inicijativa aktivnih građana za rješavanje zajedničkih problema, uz maksimalno korištenje svih raspoloživih lokalnih resursa i promociju suradnje između javnog, civilnog i poslovnog sektora.\nAplicirati mogu Lokalne grupe za razvoj zajednice, aktivne članice Mreže aktivnih zajednica, i to s područja:\nGrada Tuzla: Dobrnja, Gornja Tuzla, Par Selo, Simin Han, Solina, Husino, Tušanj, Dragunja\nGrada Srebrenik: Tinja,\nOpćine Kalesija: Seljublje\nOpćine Lukavac: Bokavići, Turija, Hrvati\nOpćina Gračanica: Škahovica\nOpćina Čelić: Čelić\nPoziv za prijem aplikacija otvoren je od 21. aprila do 22. maja 2021. godine.\nInovativne projekte iz različitih područja društvenog života koji odgovaraju na potrebe lokalne zajednice prema dostavljenom akcionom planu na godišnjem nivou na lokalne zajednice.\nPodržavamo projekte koji traju od 1 mjesec do maksimalno 6 mjeseci.\nProjekti moraju biti implementirani u periodu od juna do kraja novembra 2022. godine\nVrijednost podrške po jednom projektu može biti u rasponu od 500,00 KM do 3.000,00 KM.\nPrednost imaju zajednice koje su u Mrežu aktivnih zajednica pristupile u 2021. godini, kao i zajednice koje nemaju trenutno aktivan projekat.\nUkoliko vam je potrebna podrška pri ispunjavanju online aplikacije možete se obratiti direktno u kancelariju Fondacije tuzlanske zajednice, na broj telefona 035-362-830/831 ili u putem mail-a: inicijative@fondacijatz.org sa naznakom „Fond za aktivne zajednice - JAVNI POZIV 4 – FAZ – 1/2022“\nProtokol broj: 444/21\nBroj javnog poziva: 12-FAZ-3/21\nJavni poziv za podršku zagovaračkim projektima lokalnih grupa za razvoj zajednice\nJavni poziv je zatvoren 31.10.2021.god.\nU partnerstvu sa Njemačkim saveznim ministarstvom za vanjski razvoj (BMZ), Fondacija objavljuje Javni poziv za dodjelu finansijske podrške projektima lokalnih grupa za razvoj sa područja Tuzlanskog kantona.\nPodrška se realizuje kroz projekat „Demokratsko i ekonomsko osnaživanje nerazvijenih zajednica u TK“ koji ima za cilj da osnaži lokalne organizacije i lokalne inicijative koje zbližavaju građane i podstiču ih na smoorganizovanje, participaciju i inkluzivnost u riješavanju konkretnih problema u svojim lokalnim zajednicama, naseljima, gradovima i cijeloj državi.\nUkupna finansijska vrijednost izdvojena za podršku projektima u ovom javnom pozivu iznosi 25.000,00 KM.\nPružiti finansijsku podršku dugoročnim zagovaračkim projektima lokalnih grupa za razvoj kojima se rješavaju prioritetni problemi u ciljanim zajednicama.\nAplicirati mogu Lokalne grupe za razvoj zajednice, članice Mreže aktivnih zajednica koje imaju aktivan status zaključno sa 07.10., i to s područja: Grada Tuzla, Grada Živinice, Općine Kalesija, Općine Lukavac i Općine Srebrenik.\nPrednost će imati aplikanti koji su započeli svoje dugoročne zagovaračke projekte u posljednje tri godine uz podršku Fondacije\nMaksimalan iznos podrške je 10.000,00KM\nPoziv za prijem aplikacija otvoren je od 07. oktobra do 31. oktobra 2021. godine.\nAplicirati možete isključivo putem platforme za online apliciranje koja se nalazi na web stranici Fondacije tuzlanske zajednice. U online aplikaciju unosite potraživanja isključivo za realizaciju jedne faze projekta. Pored on line aplikacije aplikanti su dužni popuniti i dokumente:\nUkupan finansijski plan projekta;\nTabela interesnih skupina.\nUkoliko vam je potrebna podrška pri ispunjavanju online aplikacije možete se obratiti direktno u kancelariju Fondacije tuzlanske zajednice, na broj telefona 035-362-830/831 ili u putem mail-a: inicijative@fondacijatz.org sa naznakom „Fond za aktivne zajednice - JAVNI POZIV 11 – FAZ – 3/2021“\nPreporuka svim aplikantima je da pročitaju detaljne informacije i upute za popunjavanje online aplikacije i kriterije Javnog poziva.\nS obzirom da je u Bosni i Hercegovini u mjesecu martu proglašeno vanredno stanje uzrokovano pandemijom virusa COVID 19, grant tim Fondacije tuzlanske zajednice je nakon konsultacija sa predstavnicima Lokalnih grupa za razvoj, te mentorima Mreže aktivne zajednice odlučio da Javni poziv za podršku organizacijama i neformalnim grupama pri organizovanju kulturno-drušvetnih događaja u zajednici ZATVORI zaključno sa 5-tim aprilom.\nObzirom na proglašeno vanredno stanje, ovaj javni poziv je zatvoren i nakon okončanja pandemije će biti otvoren, o čemu će aplikanti biti blagovremeno obaviješteni.\nDo toga vas pozivamo da poštujete sve preporuke Kriznih štabova i da sve projektne aktivnosti na drugim projektima podržanim od strane Fondacije tuzlanske zajednice stopirate, dok se ne završi vanredno stanje.\nZa sva dodatna pitanja budite slobodno kontaktirati grant tim Fondacije na mail selma@fondacijatz.org\nU periodu od 2012. do 2019. Fondacija tuzlanske zajednice sredstvima iz ovog Fonda je podržala 213 projekta sa 501.698,54 KM. Također, Fondacija je u dva navrata, 2013. i 2015. godine, podržala renoviranje 12 društvenih prostora sa ukupno 85.498,00KM. Hronološki pregled podržanih projekata možete pogledati u dokumentima ispod:\nLista podržanih projekata iz Fonda za aktivne zajednice 2012. godina\nLista podržanih projekata iz Fonda za aktivne zajednice 2013. godina\nLista podržanih projekata iz Fonda za aktivne zajednice 2014. godina\nLista podržanih projekata iz Fonda za aktivne zajednice 2015. godina\nLista podržanih projekata iz Fonda za aktivne zajednice 2016. godina\nLista podržanih projekata iz Fonda za aktivne zajednice 2017. godina\nLista podržanih projekata iz Fonda za aktivne zajednice 2018. godina\nLista podržanih projekata iz Fonda za aktivne zajednice 2019. godina\nKriteriji, Fond za aktivne zajednice-april 2022\nKriteriji FAZ, zagovaranje, okt 2021


Marković: SPC formirala opozicionu koaliciju - Sputnjik Srbija\n16:56 23 Septembar 2020\nUdarna vest: Otkazuje se dijalog u Briselu, Priština neće da priča o ZSO?\n11:11 21.08.2020 (osveženo 11:13 21.08.2020) Preuzmite kraći link\nMarković, koji je nosilac liste vladajućeg DPS-a, rekao je u Nikšiću i da su protivnici nezavisnosti Crne Gore i njenog evropskog puta i dalje na sceni.\n„Pre 14 godina verovali smo da smo na referendumu razrešili dilemu treba li nam naša kuća, i da li ćemo se kao društvo u celini posvetiti napretku i razvoju Crne Gore - međutim pokazalo se da nije tako i da su protivnici crnogorske nezavisnosti i njenog evropskog puta i dalje na sceni”, rekao je Marković.\nGovoreći o opoziciji Marković je, preneo je portal RTCG, istakao da je „politička konkurencija DPS-a koncentrisana u tri bloka jedne te iste osovine koja ne vidi Crnu Goru kao nezavisnu državu“.\n„Koaliciju DF i SNP formirala je Srpska pravoslavna crkva, koja joj je i redosled na listi odredila. Nema primera u Evropi i na svetu da se iz crkava i manastira kreće u političku agitaciju koja ne štedi nikoga i ne čuva nego uzurpira slobodu i dostojanstvo vernika, a naših građana. Lidera je u toj koaliciji mnogo i previše, a glasača sve manje“, tvrdi Marković, prenosi Tanjug.\n16:03 Zaharova: Vašington pokušava da zauzme evropsko tržište gasa


Foto: Laura Poitras / Praxis films (cc)\nPrema rečima advokata, ruski zakon omogućava Snoudenu, bivšem pripadniku CIA i radniku američke Agencije za nacionalnu bezbednost NSA, da dobije stalni boravak u Rusiji.\nSnouden je prvo, piše CNN, tražio proletos produženje boravka na tri godine pošto mu je dozvola isticala u aprilu, ali se dobijanje dozvole odužilo zbog koronavirusa.\nSnouden je pobegao iz SAD i dobio je azil u Rusiji nakon što je obelodanio niz tajnih dokumenata 2013. godine medijskim kućama, u kojima se otkrivaju velike domaće i međunarodne operacije praćenja, koje organizuje NSA.\nProšle godine Snouden je izjavio da bi se vratio u SAD ukoliko bi mu se garantovalo fer suđenje zbog optužbi za izdaju i špijunažu.\nMediji su u avgustu preneli da američki predsednik Donald Tramp razmatra pomilovanje Edvarda Snoudena, bivšeg radnika američke Agencije za nacionalnu bezbednost NSA, koji je objavio podatke koji su uzdrmali obaveštajnu zajednicu SAD 2013. godine.\nFederalni sud odlučio da SAD imaju pravo na prihod od prodaje Snoudenove knjige\nEdvard Snouden Rusija SAD Uzbunjivači\n← Marko Somborac 22. 10. 2020.\n“REM da prestane više sa izgovorima u vezi sa rijalitijem” →


Dinkić: Odličan rezultat URS u Zaječaru - MEDIJA CENTAR BOR );\nBor, Beograd, Zaječar, 24. jun\nURS: SAOPŠTENJE ZA JAVNOST\n„Kao što znate, juče su u jednom od regionalnih centara Srbije, u centru istočne Srbije u Zaječaru, održani vanredni lokalni izbori. Želeo bih da čestitam Aleksandru Vučiću na pobedi na izborima u Zaječaru. Istovremeno, želim da kažem da su Ujedinjeni regioni Srbije postigli odličan rezultat i čestitam i našem potpredsedniku stranke Bošku Ničiću, jer, zaista, razlika je bila veoma mala. Mi smo osvojili 35%, naprednjaci 39% i, ako imamo u vidu da je to trenutno najjača stranka u Srbiji, čija mašina melje sve pred sobom na svim dosadašnjim lokalnim izborima sa ogromnom razlikom, ovo je do sada najmanja razlika koja je napravljena od svega nekih 4 do 5% u rezultatu“, rekao je na današnjoj konferenciji za novinare Mlađan Dinkić, predsednik Ujedinjenih regiona Srbije.\n„Mi smo dokazali na ovim izborima da su Ujedinjeni regioni Srbije izuzetno jaki u istočnoj Srbiji, ja bih rekao i u celoj centralnoj Srbiji, jer juče smo osvojili apsolutnu pobedu na izborima za savete mesnih zajednica u Kragujevcu, i demantovali smo suštinski u praksi neke analitučare, koji stalno govore da Ujedinjeni regioni Srbije ne zaslužuju da budu u parlamentu i tome slično“, rekao je Mlađan Dinkić.\n„Istovremeno, izbori u Zaječaru pokazuju da je vladajuća koalicija napravila veliki uspeh, jer stranke vladajuće koalicije sa republičkog nivoa osvojile su juče u Zaječaru 85% glasova. Opozicija je doživela pravi debakl, jedino je LDP na neki način osvetlao obraz opozicije sa sličnim rezultatom koji su imali pre godinu dana, od 5,7%, dok Demokratska stranka, koja je do pre godinu dana bila vladajuća stranka u Srbiji, imala je svega 3,2% i nije prešla cenzus u jednom tako velikom gradu kao što je Zaječar. Želim da kažem da ako uporedimo ove rezultate sa prošlogodišnjim, što se tiče Ujedinjenih regiona Srbije nije došlo do značajnijih pomeranja. Mi smo ostvarili svega 1% slabiji rezultat nego na izborima pre godinu dana, dok su naprednjaci koji danas zajedno nastupaju, pošto je Saša Mirković ušao kod njih, poboljšali svoj rezultat za 4%. Dakle, nije dramatično pomeranje, i taj odnos je i dalje tamo napet, samo što se situacija preokrenula. Mi smo imali nešto više odbornika od njih u prošlom sazivu, sad će oni imati nešto više od nas, tako da se tu situacija obrnula, i ponavljam, ja čestitam Vučiću na toj pobedi , jer jasno je da je zahvaljujući njemu ta pobeda ostvarena“, rekao je Dinkić.\n„Čestitam Vučiću na ovoj pobedi, jer je jasno da je zahvaljujući njemu ta pobeda ostvarena, kompletan grad je bio oblepljen njegovim plakatima, išlo se na kampanju isključivo na njegovo ime. Sama izborna kampanja nije bila fer, jer je lokalna televizija vodila negativnu kampanju protiv naše stranke i našeg kandidata, uslovi nisu bili baš regularni. Mislim da bi RRA trebalo u takvim uslovima u drugim gradovima da reaguje, ali mi se nećemo žaliti“, rekao je Mlađan Dinkić, predsednik Ujedinjenih regiona Srbije“, objasnio je predsednik URS.\n„Očito je da su Ujedinjeni regioni Srbije jaki u centralnoj Srbiji, ali istovremeno nećemo da zatvorimo oči pred činjenicom da imamo veoma slabe rezultate u Beogradu i da smo relativno slabi u Vojvodini. Očito je da, u dosadašnjem periodu, nismo znali da građanima Beograda i Vojvodine prenesemo politiku Ujedinjenih regiona Srbije. Najveća odgovornost o tome je na meni jer sam ja predsednik stranke“, istakao je Dinkić.\n„Zato mi želimo da, ohrabreni rezultatima u Zaječaru, probamo da u narednom periodu uravnotežimo snagu Ujedinjenih regiona Srbije u čitavoj Srbiji. To pre svega znači bolju komunikaciju sa Beograđanima i Vojvođanima, i izradu novog programa i za Beograd i za Vojvodinu. U narednim nedeljama izabraćemo ljude koji će voditi naš beogradski odbor, pokrajinski odbor će voditi Đorđe Đukić, koji je bio prvi pokrajinski premijer u vladi Zorana Đinđića 2000. godine, ali će tu biti puno novih lica i u jednom i u drugom odboru. Nadam se, i već sad mogu da kažem da će nam se u Beogradu pridružiti jedan deo bivše ekipe Zorana Đinđića i Nenada Bogdanovića i da će, zajedno sa našim ljudima iz Beograda, uspeti da naprave jednu novu politiku za jedan novi Beograd. To su naši ciljevi u narednom periodu, nakon ovih izbora u Zaječaru“, objasnio je Mlađan Dinkić.\nKorona virus i Novi Sad: „Sada već svako poznaje nekog ko se zarazio” 16. јула 2020.\nKorona virus: U Srbiji nove bolnice u kovid sistemu, više od 150 hiljada preminulih u Južnoj Americi 16. јула 2020.\nPutovanja u doba korone: Šta sve znamo o otvaranju granica za građane Srbije 16. јула 2020.\nKorona virus i Srbija: Kad, gde i kako možete da se testirate - u teoriji i praksi 16. јула 2020.\nKorona virus: Misteriozno niska stopa smrtnosti u Japanu 16. јула 2020.


Žensko inovativno preduzetništvo | Glam Up Market\nDanas je podrška važnija više nego ikada. Pratimo inicijative o udruživanju i otkrivamo vam da će se 29. oktobra održati online konferencija o ženskom inovativnom preduzetništvu „Women’s Innovation Day“\nOva online konferencija će okupiti preduzetnice, predstavnice udruženja i preduzetničkih asocijacija, nezaposlene žene sa evidencije Nacionalne službe za zapošljavanje, zainteresovane da pokrenu sopstveni posao, IT i marketing eksperte i sve ostale koji su motivisani za inovativne koncepte i strategije poslovanja.\nUčesnici ovogodišnje „Women’s Innovation day“ konferencije će na panel diskusijama i prezentacijama govoriti o inovativnim rešenjima u poslovanju, kao i o novim idejama za uspešno poslovanje, primeni novih tehnologija i kanala komunikacije i savremenom marketingu.\nProjekat „Women’s Innovation day“ deo je opštih stremljenja ka unapređenju rodne ravnopravnosti i poboljšanju položaja žena u Srbiji. I to kroz umrežavanje postojećih privrednih subjekata koje su osnovale ili vode žene, kao i kroz razmenu iskustava između uspešnih preduzetnica i onih koje žele ili nameravaju da pokrenu sopstveni posao.\nKonferenciju organizuje Centar za tranziciju i ljudska prava „Spektar“ u saradnji sa Ministarstvom za inovacije i tehnološki razvoj.\nBudite aktivni online učesnik\nSvi zainteresovani moći će da prate i aktivno učestvuju u konferenciji putem linka ili preko uživo prenosa na YouTube kanalu Centra Spektar.


Zašto Srbi ne vole NATO? - 22.10.2015, Sputnik Srbija\nKompletan angažman NATO-a i njegovih čelnih zemalja-članica, a pre svega SAD, Velike Britanije i Nemačke, jeste nešto što se pokazuje kao kontinuiran angažman na... 22.10.2015, Sputnik Srbija\n08:05 22.10.2015 (Osveženo: 08:14 22.10.2015)\n© AFP 2021 / Andrej IsakovicObeležavanje 10 godina od NATO bombardovanja\nKompletan angažman NATO-a i njegovih čelnih zemalja-članica, a pre svega SAD, Velike Britanije i Nemačke, jeste nešto što se pokazuje kao kontinuiran angažman na liniji podrške svima onima i u svim onim sporovima protiv Srbije i srpskog naroda, ističe politički analitičar Đorđe Vukadinović.\nPoslednja istraživanja javnog mnjenja pokazuju da je gotovo 80 odsto građana Srbije protiv NATO-a, dok naklonost prema Severnoatlantskom savezu pokazuje tek sedam odsto ispitanika. Sagovornici Sputnjika slažu se da glavni razlog otpora prema Alijansi leži u tome što se još dobro sećamo bombardovanja 1999. godine, ali ukazuju i da to nije jedini razlog.\nPolitički analitičar Đorđe Vukadinović za Sputnjik kaže da uzrok negativnog raspoloženja srpske javnosti prema NATO-u leži u iskustvu koje srpski narod ima sa tim vojnim savezom.\n„Svako ko zna malo bližu istoriju regiona, a naročito istoriju odnosa Srbije i NATO-a, neće time biti iznenađen. Kompletan angažman NATO-a i njegovih čelnih zemalja-članica, a pre svega SAD, Velike Britanije i Nemačke, jeste nešto što se pokazuje kao kontinuitet angažmana na liniji podrške svima onima i u svim onim sporovima protiv Srbije i srpskog naroda“, ističe Vukadinović.\nOn napominje da nije reč samo o NATO agresiji prema našoj zemlji pre 16 godina i kosovskom pitanju.\n„Razlozi negativnog odnosa prema Alijansi leže i u ratu u Bosni i Hercegovini, gde je NATO takođe bombardovao srpske položaje, zatim angažman Severnoatlantskog saveza na implemenataciji kosovske nezavisnosti tokom 2000-ih, pa i angažman na nezavisnosti Crne Gore, odnosno njene nezavisnosti od Srbije“, kaže Vukadinović.\nOve činjenice o dejstvu NATO-a na Balkanu na nekoj antisrpskoj liniji i njihov kumulativni efekat jasno rezultiraju ovakvim raspoloženjem, koje je već nekoliko godina slično, smatra analitičar.\nJelena Milić, direktorka Centra za evroatlantske studije, međutim, smatra da 7 odsto podrške Alijansi u srpskom narodu nije mali procenat.\n„Imajući u vidu bombardovanje i dve ili tri jasne anti-NATO kampanje, ovih sedam odsto postaje u stvari čudo“, kaže Milićeva za Sputnjik.\nOna veruje da bombardovanje jeste ključni problem, ali dodaje da razlozi takvog raspoloženja javnosti leže i u nedostatku prave pro-NATO kampanje u Srbiji, kako od strane same Vlade tako i od međunarodne zajednice.\nMilićeva dodaje da je Srbija u januaru ove godine usaglasila Individualni akcioni plan partnerstva sa NATO-om, što je najviši oblik saradnje zemlje koja ne želi da uđe u članstvo te organizacije.\nĐorđe Vukadinović, međutim, smatra da je situacija obrnuta i da u Srbiji ima vrlo malo ozbiljne anti-NATO kampanje, dok sa druge strane, kako kaže, imamo dosta pro-NATO kampanji i pro-NATO lobista i lobiranja.\n„Imate nekoliko finansijski dobrostojećih i vrlo organizovanih lobističkih grupa, od kojih neke vrlo eksplicitno a neke manje eksplicitno lobiraju za članstvo Srbije u NATO-u, ali mislim da se to, bar zasad, vrlo slabo prima kod građana Srbije“, ocenjuje Vukadinović.\nJelena Milić dodaje da postoji i deo građana koji su za EU, a koji su pacifistički levo nastrojeni, ali da je trend afera sa američkom Nacionalnom bezbednosnom agencijom (NSA), Džulijanom Asanžom i Edvardom Snoudenom učinio da ti ljudi koji su antinacionalistički nastrojeni nemaju baš jasno formiran stav o NATO-u.


Srpska studentkinja u Americi: Evo kako je našla smeštaj i sa kojim situacijama se suočavala (VIDEO) - Naši u svetu\nSrpska studentkinja u Americi: Evo kako je našla smeštaj i sa kojim situacijama se suočavala (VIDEO)\nObjavljeno 17/04/19 u 15:00\nOno o čemu maštaju mnogi studenti ili budući studenti u Srbiji je odlazak na studije u Ameriku. Možda ovo nekima deluje kao nedostižan san, ali nije baš tako. Putem programa “Work and Travel” ovaj san postaje ostvariv. Dovoljna je želja, malo truda i to da student ispunjava bazične uslove ovog programa pa da “američki san” postane stvarnost.\nMarija Maša Dimić je jedna od onih koja je ovaj san ostvarila. Ona je bila na studijskom i radnom boravku u Americi, a znajući da su sve informacije o tome, svima koji se spremaju na isti poduhvat, dragocene i dobrodošle, ona je rešila da podeli svoje iskustvo.\nMarija na svom Jutjub kanalu “Mašin dnevnik”, u videu otkriva kako je ona rešavala u Americi pitanje smeštaja. Kada već sve završite, dobijete vizu i svu potrebnu dokumentaciju i počnete pripreme za put, preostaje da rezervišete smeštaj. Da li je to lako i koliko je smeštaj zaista onakav kakvim vam ga opisuju dok ga rezervišete pre dolaska, koliko novca će biti potrebno da se izdvoji, šta ukoliko je smeštaj loš a cimeri neuredni?\nOdgovore na ova pitanja, kao i druge dileme u vezi smeštaja tokom studijskog boravka u Americi, Maša daje iz svog iskustva u ovom videu:\nMašin dnevnikSmeštajStudijski boravakWork and Travel\nLavrov: Moskva zahteva poštovanje rezolucije 1244 o Kosovu, prihvatiće bilo koje rešenje koje odgovara Srbiji\nMnogi se sele van grada! U Srbiji “planule” kuće i vikendice za…\nZašto je Marija iz Srbije, sa diplomom menadžera, čistačica u Nemačkoj? (VIDEO)


Sindikat Nezavisnost protiv prodaje fabrika koje prodaju oružje i vojnu opremu | Nova Ekonomija\nGranski sindikat industrije, energije i rudarstva Nezavisnost danas je ocenio da Predlog zakona o proizvodnji i prometu naoružanja i vojne opreme treba da bude povučen iz skupštinske procedure jer je njime predviđena prodaja fabrika u oblasti namenske i odbrambene industrije koje su od strateškog značaja za državu.\n"Zalažemo se za poštovanje zakona i Ustava Srbije kojim je izjednačena privatna i državana svojina, ali smatramo da uz dobar menadžment i državna svojina može da bude efikasna kao i privatna svojina, za šta ima primera i u EU", piše u saopštenju tog sindikata.\nPredlog zakona o proizvodnji naoružanja i vojne opreme po oceni sindikata "Nezavisnost" daje velika ovlašćenja Ministarstvu odbrane, a minimizira ulogu Vlade Srbije.\nTakođe je navedeno da predložena rešenja nisu u interesu radnika u namenskoj i odbrambenoj industriji niti države.\n"Rokovi za javnu raspravu o predloženim rešenjima su odredjeni po vojnom diktatu, a ne demokratskoj proceduri, i zato smatramo da Vlada Srbije treba da Predlog zakona o proizvodnji i prometu naoružanja i vojne opreme povuče iz procedure", piše u saopštenju Granskog sindikata industrije, energije i rudarstva "Nezavisnost".\nNajveće interesovanje za specijalna IT odeljenja, najmanje za ...


''Elektroprivreda'' raspolaže tržišnim viškovima struje - INFORMACIJA JE KAPITAL - Capital.ba\n”Elektroprivreda” raspolaže tržišnim viškovima struje\n17. apr. 2012. 13:45 Objavljeno u ENERGETIKA\nTREBINJE, ”Elektroprivreda Republike Srpske” raspolaže tržišnim viškovima električne energije koja se na slobodnom tržištu prodaje po 50 evra za megavat čas bez troškova prenosa, što je za 78 odsto više od cijene po kojoj se energija fakturiše distributivnim preduzećima u Srpskoj za domaće snabdijevanje, potvrđeno je u ”Elektriprivredi”.\n“Iako je Termoelektrana Ugljevik ušla u četrdesetodnevni remont, `Elektroprivreda` raspolaže tržišnim viškovima električne energije jer se pripremila za taj period”, kažu u ovom preduzeću i napominju da se remonti termoelektrana planiraju u periodima kada se očekuju značajnije proizvodnje u hidroelektranama.\nGovoreći o trenutnoj hidrološkoj situaciji, u stručnoj službi ”Elektroprivrede” ističu da se, zahvaljujući dobrim dotocima, na svim slivovima posljednjih nekoliko dana postepeno popravlja proizvodnja u hidrolektranama, čiji je plan proizvodnje električne energije trenutno ostvaren sa svega 64 odsto.\nU ”Elektroprivredi” napominju da su trenutni dotoci oko 500 metara kubnih u sekundi na Višegradu, 350 na Bilećkom jezeru i 80 metara kubnih u sekundi na Bočcu.\n“Usljed dugog sušnog perioda, akumulacija Bileća je i dalje 12 metara ispod planske kote, odnosno 221 gigavat čas ispod plana”, navode u stručnoj službi ”Elektroprivrede Republike Srpske” i ističu da se očekuju značajniji dotoci do kraja sedmice, zbog čega će se kota značajnije približiti planskoj. Srna\nKljučne riječi: elektricna energija, elektroprivreda, termoelektrana ugljevik, top, vazno\nApel građanima da racionalno troše struju


SKGO :: Nove obuke za informacioni sistem eZUP\nNove obuke za informacioni sistem eZUP\nKancelarija za informacione tehnologije i elektronsku upravu u saradnji sa Stalnom konferencijom gradova i opština organizuje dodatne obuke za korišćenje i upoznavanje sa novim funkcionalnostima informacionog sistema za elektronsku razmenu podataka po službenoj dužnosti - eZUP.\nObuke namenjene predstavnicima gradova i opština, u trajanju od dva časa, počinju 24. novembra i trajaće do 28. decembra i biće održane u prostorijama Kancelarije za IT i eUpravu u Beogradu, Dečanska 8a, IV sprat, sala 408.\nPotrebno je opštine i gradovi prijave do pet predstavnika koji će prisustvovati obuci i nakon toga obučiti zaposlene u lokalnoj samoupravi za korišćenje sistema eZUP. Na obuku je potrebno uputiti zaposlenog koji će vršiti poslove administratora sistema , zaposlenog koji je zadužen za IT oblast i tri službenika koji sprovode upravne postupke. Prijave se šalju na elektronsku adresu jelena.mihajlovic@skgo.org uz navođenje imena, prezimena i kontakt podataka osoba koje se prijavljuju (telefon i e-mail adresa). Imajući u vidu da je broj učesnika ograničen, prijave se dostavljaju najkasnije do 23.11. 2017. godine.\nPotvrda i datum obuke za prijavljene predstavnike biće poslati na elektronske adrese navedene u prijavi.\nZa sve dodatne informacije možete kontaktirati Jelenu Mihajlović Tanasijević (jelena.mihajlovic@skgo.org, mob. 0648703316) a za pitanja o sistemu eZUP Dušicu Ćuk (dusica.cuk@ite.gov.rs).


Pametan i bezbedan dom – Zelena avenija stambeno-poslovni kompleks (Zemun,Novi Beograd)\nStanovi u „Zelenoj aveniji“ biće opremljeni vrhunskim alarmnim sistemom sa funkcijama pametnog stana uz jednostavno korišćenje sistema sertifikovanim prema evropskom standardu bezbednosti\nObezbeđene su i funkcije pametne kuće odnosno možete lokalno ili daljinski da uključite i isključite grejanje i klima uređaj u svom stanu radi uštede u potrošnji električne i toplotne energije. To možete da uradite na tastaturi u stanu, preko telefona ili kompjutera uz jednostavnu\nSistem Vam obezbeđuje i stalno praćenje temperature u stanu uz grafički prikaz svih promena na Vašem pametnom uređaju. Ukoliko temperatura pređe gornju ili donju granicu, koju ste Vi sami odabrali, dobićete automatsku SMS i/ili e-mail poruku sa obaveštenjem. U slučaju bilo kakvog problema u stanu možete da aktivirate skriveni ‘PANIK’ taster koji će poslati hitna obaveštenja nadležnim osobama koje ste sami definisali i uključiti sirenu, ukoliko Vi to želite.\nSistem ima više vidova komunikacije za sigurnu vezu sa spoljnim svetom: internet, GPRS, SMS i telefonski poziv. To Vam garantuje najbezbedniji rad i efikasno održavanje uz besplatno korišćenje Jablotron Cloud-a koji koristi sistem zaštite kao i banke za elektronsko poslovanje.\nOvo je osnovi komplet u svakom stanu, a sistem se može individualno proširiti i nadograditi brojnim opcijama i unapređenjima po želji korisnika.\nViše detalja možete videti na adresi www.KLT.rs


Nastavljeni pregovori BH Pošte i Telemach-a\nU okviru nastavka pregovora sa predstavnicima Asocijacije kablovskih operatera i distributera mrežnih usluga u Bosni i Hercegovini (AKOP BiH), održan je radni sastanak menadžmenta Telemach-a i JP BH Pošta Sarajevo.\nPovod radnom sastanku je okvirna Ponuda koju je BH Pošta Sarajevo dostavila članovima AKOP-a BiH, a koja je urađena na bazi zaključka proteklog sastanka na kojem su utvrđene okvirne količine pošiljaka (računa) koje bi bile dostavljane.\nGeneralni direktor BH Pošte Mujo Butković je istakao pozitivnu namjeru u saradnji sa TELEMACH-om, te ukratko predstavio JP BH Pošta, prednosti i benefite koje TELEMACH može dobiti saradnjom sa našim preduzećem, te otvorio raspravu za nove vidove poslovne saradnje.\nGeneralni direktor TELEMACH-a Željko Batistić je takođe ukratko predstavio kompaniju TELEMACH, planove za razvoj i tendenciju širenja mreže za distribuciju internet, telefonskog i tv signala.\nNakon uvodnih razmatranja, predstavnici BH Pošte prezentovali su, pojedinačno, svaku od dostavljenih paketa ponuda ( samo dostava; štampa i dostava; štampa, dostava i naplata), kao i prednosti, benefite koja svako od njih nudi s ciljem iznalaženja mogućnosti za što bolju poslovnu saradnju i definisanje integralne ponude prema TELEMACH-u.\nKako bi uvjerili svoje goste u ono što im nudi BH Pošta Sarajevo, drugi dio sastanka nastavljen je posjetom Glavnom poštanskom centru Sarajevo, u okviru kojeg je upravnik, Amir Vranjača sa saradnicima, prezentovao proces štampe i kovertiranja računa u hibridnoj pošti, kao i proces automatskog sortiranja pošiljaka u sorting centru.\nNa obostrano zadovoljstvo, saradnja sa kablovskim operatorom TELEMACH će se nastaviti, te s tim u vezi dogovoreno je da se u prvoj fazi dostavi nova korigovana ponuda za dostavu 170.000 računa mjesečno, a u drugoj, dodatne ponude koje bi uključivale štampu, kovertiranje računa i ubacivanje letaka u račun, naplatu računa na šalterima, kao i mogućnost prodaje TELEMACH usluga unutar poštanskih jedinica BH Pošta Sarajevo.


DRUGI DIGITALNI SAMIT: Najavljene elektronske aplikacije koje će pojednostaviti usluge građanima | Novosti.RS\n05. 04. 2019. u 15:35\nMinistri na Drugom digitalnom samitu Foto Tanjug\nOd ove godine radiće se na razvijanju platformi e-aukcija i e-sud. Radiće se i na uvođenju elektronske oglasne table za dostavu, koja će zameniti drvene table u sudovima gde ima i više od 1.000 rešenja\nE-AUKCIJA je nova platforma na kojoj će se raditi ove godine, a ona će omogućiti kupcu u javnim prodajama da sve do uknjižbe nepokretnosti ne zna učesnike. To će omogućiti svima koji ispunjavaju uslove da učestvuju na licitaciji i da ne slušamo više priče da su moguće zloupotrebe i da su pojedinici onemogućeni da učestvuju u javnim prodajama, najavila je na Drugom digitalnom samitu u Beogradu Nela Kuburović, ministarka pravde.\nRadiće se i na uvođenju elektronske oglasne table za dostavu, koja će zameniti drvene table u sudovima gde ima i više od 1.000 rešenja. Građani će biti obavešteni elektronski i više neće biti izgovora da neko nešto nije primio.\n- Razvijaćemo i aplikaciju e-sud kako bi se potpuno digitalizovao sudski postupak - rekla je ministarka.\nPročitajte još: Prvi put u Srbiji Odbor za digitalizaciju Evrokomora\nBranko Ružić, ministar državne uprave i lokalne samouprave, naglasio je da građani Srbije u više od milion i po slučajeva nisu morali da odlaze na šaltere po "papirna" dokumenta.\nMinistar je najavio da je u koordinaciji sa MUP-om privedeno kraju i prebacivanje knjige državljana u elektronski oblik.\n- Zahvaljujući digitalizaciji državne službe su 500.000 puta razmenile dokumente - istakao je Ružić.\nNebojša Stefanović, ministar unutrašnjih poslova, istakao je da 73 odsto građana Srbije ima ličnu kartu sa čipom, koja omogućava jedinstvo podataka na tom dokumentu, tako da i drugi organi brzo i jednostavno mogu pristupiti informacijama.\n- Građanima su na raspolaganju i drugi servisi, pa je do sada bilo više od 907.000 zakazanih termina za lične karte i putne isprave - rekao je ministar.\nZa Zorana Đorđevića, ministra za rad, jako je važno što je zaživeo sistem e-inspektor i da su inspektori morali da prođu različite obuke, kao i da su opremljeni tako da budu u svakom momentu mobilni na terenu.\n- Sistem socijalnih karata najverovatnije će početi da se primenjuje 2021. godine, a građani će do svojih prava dolaziti bez apliciranja - rekao je Đorđević.\nOna će se dobijati po automatizmu, a sistem će sam izračunati visinu pomoći.\nNASTAVAK PROJEKTA E-BEBA\nU PLANU je i potpuna realizacija projekta "e-beba 2", koji će omogućiti mladim roditeljima da što pre ostvare pravo na dečji dodatak. Protokol će uskoro potpisati ministarstva za rad i pravde i realizovaće se širom zemlje.


Izgradnju stadiona zajednički finansiraju Ministarstvo omladine i sporta i Gradska uprava Novog Pazara, a završetak se očekuje do kraja godine.\nPotpredsednik Vlade Rasim Ljajić rekao je da je Atletski stadion jedan od najznačajnijih i najvećih sportskih infrastrukturnih objekata koji se gradi u zemlji, a koji će Novi Pazar svrstati među pet-šest gradova sa najizgrađenijim sportskim objektima.\n"To je bila želja svih nas, a posebno sportskog Novog Pazara koji dobija nešto što je zaslužio. Finansijsku konstrukciju smo manje-više zatvorili, ostaje nam borba sa rokovima, ali smo se obavezali da do kraja godine imamo i prvo takmičenje na ovom stadionu", rekao je Ljajić.\nPrema njegovim rečima ovim stadionom vraća se dug onima koji su proslavili Novi Pazar, a to su atletičari, koji su trenirali u neuslovnim prostorijama i na poljanama, a osvajali su medalje.\n"Ovo je poklon za sve one koji su proslavili Novi Pazar, a od njih očekujemo da i dalje treniraju i donose nove medalje u naš grad", poručio je Ljajić.\nMinistar Udovičić istakao je da Vlada Srbije ulaže u sportsku infrastrukturu u svim krajevima zemlje.\n"Novi Pazar i okolina dali su Srbiji brojne odlične sportiste, a među njima je i mnogo vrhunskih atletičara. Zadatak Vlade je da jednako vodi računa o svim građanima naše zemlje, bez obzira na to gde žive. Tim principom vodi se i Ministarstvo omladine i sporta koje gradi i obnavlja sportsku infrastrukturu u svim krajevima Srbije", rekao je Udovičić.\nDeo toga, dodao je on, je i Atletski stadion u Novom Pazaru koji će omogućiti dobre uslove za pripreme, a kroz organizaciju domaćih i međunarodnih takmičenja pomoći razvoju ekonomije i sportskog turizma u ovom delu zemlje.\n"Sport se mora učiniti dostupnim svima, ne sme da bude privilegija bogatih ili samo ljudi koji žive u prestonici. Kroz seriju infrastrukturnih projekata, kako kroz izgradnju novih objekata, tako i kroz rekonstrukciju postojećih, radimo na tome da svako ko želi da se rekreativno ili profesionalno bavi sportom ima dobre uslove da tu želju i ostvari", poručio je Udovičhić.\nGeneralni sekretar Atletskog saveza Srbije (ASS) Slobodan Branković istakao je da je Novi Pazar zaslužio jedan ovakav objekat, zahvaljujući fenomenalnim rezultatima atletičara koji su proneli slavu tog grada i Srbije.\n"Ovo što se radi sigurno će Novi Pazar staviti na mapu evropske i svetske atletike, organizujući velika takmičenja", rekao je on, poručivši građanima da će do kraja godine imati priliku da gledaju atletske događaje i "svoje atletičare kako pobeđuju u svom gradu".\nGradonačelnik Novog Pazara Meho Mahmutović izrazio je nadu da će se izgradnja objekta završiti do kraja godine i da će mlade nade atletike imati stadion na kome će već sledeće godine biti organizovan veliki miting, a Novi Pazar postati centar atletike.\nSlovački aletičar Matej Tot osvojio je na prvensvu sveta u Pekingu prvo zlato u istoriji šampionata za svoju zemlju, u hodanju na 50 kilometara.


Janković o slučaju „Minel“: Nikada se neće istraživati ljudi koji su na vlasti - KRIK\nObjavio/la Vesti februar 12, 2019\nSiniša Janković (foto: printskrin CINS)\nPolitički uticaj i moć ministra Nenada Popovića razlog su što istraga protiv njega u slučaju „Minel“ nije otvorena ni sedam godina nakon podnošenja krivične prijave, rekao je za KRIK Siniša Janković, nekadašnji član radne grupe MUP-a koja je istraživala 24 sporne privatizacije. Krivičnu prijavu protiv Popovića za zloupotrebe u privatizaciji podneli su radnici „Minel Transformatora“ – fabrike koju je privatizovao i zadužio.\nJanković smatra da tužilaštvo sedam godina nije pokrenulo istragu protiv Popovića zbog političkog uticaja i moći koje on ima kao ministar i kaže da su i ljudi sa mnogo manje političke moći uspevali da izbegnu istragu.\n„Naravno da nije moguće da tužilaštvu treba sedam godina za predistražni postupak. Sve može da se otkrije, ali naravno da se nikada neće otkriti za one koji su na vlasti“, kaže Janković.\nKomentarišući to što tužilaštvo i policija u slučaju „Minel“ prebacuju odgovornost jedni na druge, Janković kaže da problem ne treba da se traži u institucijama, već u tome ko i kako postavlja ljude na mesta na kojima rade.\nOn se osvrnuo i na rad Agencije za privatizaciju uz opasku da je ona uvek bila u rukama vlasti i da su svi ljudi koji su u njoj radili bili politički postavljeni.\n„Da je Agencija za privatizaciju radila kako je trebalo, do svega ovoga ne bi došlo. Ali ona nije postavljena da radi po zakonu, već u interesu vlasti i ja to definišem kao neformalne centre moći. Kriminalistički, pa i krivično-pravno rečeno, ona radi u interesu političke korupcije. To je njen zadatak.“\nSiniša Janković bio je član radne grupe Ministarstva unutrašnjih poslova koja je imala zadatak da reši 24 sporne privatizacije koje je izdvojila Evropska unija.\nOn je objasnio da je 2012. bilo jasno da je radna grupa neophodna Srpskoj naprednoj stranci koja je tek osvojila vlast na izborima i želela je da je učvrsti, a celokupna predizborna kampanja zasnivala im se na obećanoj borbi protiv korupcije i kriminala. Evropska unija zahtevala je rešenje ovih slučajeva tako da je bilo jasno da su privatizacije ono odakle treba početi.\n„Subjektivni utisak nas stotinak članova radne grupe, bio je da strankama i politici niko ne veruje i da od toga neće biti ništa“, kaže Janković i objašnjava da je problem to što se radna grupa bavila samo slučajevima 24 sporne privatizacije.\nPrivatizacija „Minel Transformatora“, kao i mnoge druge sporne privatizacije, međutim, nije se našla među ovim slučajevima.\nMinistar bez portfelja zadužen za inovacije i tehnološki razvoj Nenad Popović privatizovao je fabriku „Minel Transformatori“ 2008, kada je bio narodni poslanik.\nNovinari KRIK-a otkrili su da je Popović godinama kršio ugovor koji je potpisao sa Agencijom za privatizaciju, a da iz ove institucije nisu reagovali. Tako, iako se ugovorom obavezao da će investirati sedam miliona evra, Popović to nije učinio, već je zadužio firmu.\nDok su „Minel Transformatori“ tonuli ka bankrotu, kompanije koje su vlasnički povezane sa Popovićem sklapale su poslove sa ovom fabrikom, pokazuju dokumenta koja su skupili novinari KRIK-a. Popović je zatim, kada su računi kompanije blokirani usled nagomilanog duga, izašao iz vlasništva.\nSindikat radnika podneo je 2012. protiv Popovića krivičnu prijavu za zloupotrebe u privatizaciji, ali tužilaštvo do danas nije pokrenulo istragu.\nNovinari KRIK-a ranije su objavili istraživanje o Popovićevim ofšor poslovima i bogatstvu koje se procenjuje na 100 miliona dolara, nakon čega je ministar četiri puta tužio novinare KRIK-a.


Novi poraz odbojkaša Borca - SportSport.ba\nPremijer Liga Za Odbojkase Arhiva članaka\nNovi poraz odbojkaša Borca\nOdbojkaši Gacka slavili rezultatom 3:0\nOdbojkaši Borca upisali su i četvrti uzastopni poraz. Ovaj put Banjalučani su poraženi na gostovanju u Gacku rezultatom 3:0 (25:19, 25:14, 25:17).\nTokom sva tri perioda domaćin je bio nadmoćan i potpuno zasluženo je upisao osmu pobjedu u prvenstvu.\nCrveno-plavi nisu pronalazili način da odgovore na igru Gacka, pa su gotovo bez ispaljenog metka položili oružje pred šestoplasiranom ekipom Premijer lige.\n"Ekipa je bila nemotivisana, dekoncentrisana i bezvoljna, tako da je i rezultat bio u skladu sa tim. Niko nije pružio ni 50 posto svojih mogućnosti, te smo olakšali ekipi Gacka da završi utakmicu u što kraćem roku", izjavio je nakon meča za Sportsport.ba Saša Rendić, trener Borca.\nNakon 16 odigranih kola odbojkaši Borca zauzimaju 7. poziciju na tabeli, a do kraja šampionata preostali su im susreti sa ekipama Ilijaša i Kaknja.